open-index/open-wikipedia-markdown huggingface dataset:
我想和你唱 (第一季)

，係中國大陸湖南衛視喺2016年第二季度推出嘅一檔星期六後晚間檔音樂互動綜藝節目，接檔節目《旋風孝子》。節目由製作過《超級女聲》、《快樂男聲》、《天聲一隊》嘅製作人王琴同佢團隊打造，由汪涵、韓紅一齊主持，音樂總監係中國大陸音樂人陳偉倫，首期節目喺2016年4月18號喺湖南大眾傳媒職業技術學院錄製，同埋喺2016年5月7號首播。歌曲版權由海洋音樂獨家攞到，並透過旗下嘅酷狗音樂、酷我音樂一齊出。

呢季節目嘅臺灣播映權由福斯傳媒集團買到，衛視中文台喺2017年6月18號開始逢星期日夜晚7點播出；香港播映權由無綫電視買到，綜藝台喺2016年10月15號開始逢星期六播出，J5台喺2017年2月26號開始逢星期日下晝5點15分免費首播。

## 賽制
每星期將有三位明星上載自己嘅合唱徵集影片，觀眾可透過芒果直播同唱吧參與影片合唱，重可以透過酷狗音樂、酷我音樂、新浪微博、小咖秀、荔枝FM用戶端、網易新聞用戶端、温莎KTV、星美院線、湖南交通電台等平台參與報名。節目組會從每位明星嘅參與者入面選出六位嚟到派對現場，六位入面影片點讚數排名前三嘅可透過現場競演爭奪同明星同台合唱嘅機會，明星將會從中揀一位做派對嘅演唱拍檔進行合唱，每星期嘅派對現場重會評出最受歡迎嘅草根嗨唱達人畀音樂獎勵。

## 節目一覽
**註：**標示者表示影片點讚數排名前三同進入第一輪現場合唱，標示者表示俾歌手選中做演唱拍檔同進入第二輪現場合唱，表示呢組歌手嘅演唱拍檔係呢期最受歡迎嘅草根嗨唱達人。
### 第一期
* 錄製日期：2016年4月18號



: A. 喺節目最尾時播放


### 第二期
* 錄製日期：2016年5月8號



: A. 第二輪係第2個出場

: B. 第二輪係第1個出場


### 第三期
* 錄製日期：2016年5月9號

### 第四期
* 錄製日期：2016年5月19號

### 第五期
* 錄製日期：2016年5月23號

### 第六期
* 錄製日期：2016年6月2號

### 第七期
* 錄製日期：2016年6月3號

### 第八期
* 錄製日期：2016年6月13號



: A. 第二輪係第3個出場

: B. 第二輪係第1個出場

: C. 第二輪係第2個出場


### 第九期
* 錄製日期：2016年6月22號

### 第十期
* 錄製日期：2016年6月23號



: A. 喺節目最尾時播放

: B. 韓紅因參加百人援甘公益行動，將會喺呢期節目結束後離開呢季《我想和你唱》


### 第十一期
* 錄製日期：2016年7月4號

## 爭議
根據賽制安排，每組嘉賓喺第二輪演唱結束後，現場觀眾將會有10秒鐘嘅時間為呢組表演點讚，最終按照各組表演所得點讚數嘅多少決定呢期最受歡迎草根嗨唱達人嘅歸屬。但呢個元素屬於比賽性質，違反咗廣電總局關於音樂競唱類節目嘅管理規定，喺第五期節目開播之前俾競爭對手舉報，呢期節目被迫推遲到夜晚10點30分播出。隨後，節目組對後面嘅節目內容進行咗調整，點讚環節仍舊喺現場進行，但唔喺節目入面播出，相當於去除咗一切比賽性質嘅元素。正因為咁，後面嘅節目先可以恢覆到夜晚10點播出。

## 收視率

|-
| 1
| 
| 1.406
| 6.97
| 3
| 1.14
| 7.94
| 1
| 
|-
| 2
| 
| 1.479
| 7.08
| 3
| 1.26
| 8.52
| 1
| 
|-
| 3
| 
| 1.64
| 
| 2
| 1.35
| 8.92
| 1
| 
|-
| 4
| 
| 1.331
| 6.37
| 4
| 1.15
| 7.36
| 1
| 
|-
| 5
| 
| 1.197
| 7.96
| 4
| 0.92
| 8.58
| 1
| 
|-
| 6
| 
| 
| 
| 6
| 
| 
| 1
| 
|-
| 7
| 
| 1.360
| 6.59
| 3
| 1.22
| 7.81
| 1
| 
|-
| 8
| 
| 1.366
| 6.29
| 4
| 1.27
| 7.82
| 1
| 
|-
| 9
| 
| 
| 8.13
| 3
| 
| 8.69
| 1
| 
|-
| 10
| 
| 1.371
| 7.15
| 4
| 1.41
| 
| 1
| 
|-
| 11
| 
| 1.489
| 7.75
| 3
| 1.18
| 7.86
| 1
| 

## 參考

## 出面網頁
* 
* 《我想和你唱第一季》芒果TV官方頻道
* 《我想和你唱第一季》唱吧專題頁面
* 《我想和你唱第一季》TVB官方網站

## 綜藝節目變遷
何柱國

**何柱國**可以係
* 何柱國 (軍人)（1897—1985），民國時期奉系及東北軍高級將領
* 何柱國 (商人)（1949—），香港商人，星島新聞集團有限公司主席
李銳

**李銳**可以係：

* 李銳 (湖南)（1917-2019），中華人民共和國官員、中國共產黨黨史專家
* 李銳 (小說家)（1950-），中國小說作家
* 李銳 (藝人)（1973-），中國藝人、電視節目主持人
* 李銳 (足球員)（1994-），中國足球員
海倫亨特

**海倫·伊利沙伯·亨特**（**Helen Elizabeth Hunt**，）係美國一位女演員，憑《》成為第70屆奧斯卡金像獎最佳女主角。

佢係頭一位同年（1998年）連攞奧斯卡同艾美獎嘅女演員。

## 出面網頁

* 1998 | Oscars.org | Academy of Motion Picture Arts and Sciences 
*  
*  
*  
* 
* 

類:奧斯卡金像獎最佳女主角
類:美國電影女演員
類:美國導演
類:美國電視演員
類:電影導演
類:猶太人
李銳 (湖南)

**李銳**（）係中國政治人物，亦係中共黨史專家。佢喺北京出世，祖籍湖南平江。佢做過水電部副部長，毛澤東嘅秘書，中共中央委員，中共中央組織部常務副部長。

## 作品
* 《窯洞雜記》
* 《熱河煙雲錄》
* 《新湖南的誕生》
* 《論水力發電與河流規劃》，電力工業出版社，1957年初版
* 《學習蘇聯水力發電建設的經驗》，燃料工業出版社，1955年初版
* 《黃河的治理和開發》，中華全國科學技術普及協會，1956年初版
* 《論三峽工程》
* 《早年毛澤東》，遼寧人民出版社，1993年，ISBN 7-205-01964-8
* 《毛澤東早年讀書生活》，遼寧人民出版社，1992年，ISBN 7-205-02065-4
* 《毛澤東的早年與晚年》，貴州人民出版社，1992年初版，ISBN 7-221-02852-4
* 《起用一代新人》（附於黨史和組織史資料），湖南人民出版社，1985年初版
* 《大躍進親歷記》（上下兩冊），上海遠東出版社，1996年初版，ISBN 7-80613-218-X
* 《廬山會議實錄》，春秋出版社，1989年內部控制發行，ISBN 7-5069-0199-4；河南人民出版社，1994年內部再版發行，ISBN 7-215-03072-5；河南人民出版社，1999年增訂三版，ISBN 7-215-03072-5
* 《毛澤東的晚年悲劇》，中央編譯出版社，1998年7月初版，ISBN 7-80109-228-7
* 《毛澤東的功過是非》，香港天地圖書有限公司，ISBN 962-257-660-5
* 《三十歲以前的毛澤東》，時報出版，1993年12月8日初版，ISBN 9571309036
* 《往事雜憶》，江蘇人民出版社，1995年，ISBN 7-214-01516-1
* 《出訪日記》，作家出版社，1998年初版，ISBN 7-5063-1497-5
* 《我心中的人物》，三聯書店，1996年初版，ISBN 7-108-00136-5
* 《苦瓜的味道》（附：序跋集），中國華僑出版社，1995年初版，ISBN 7800748847 /I 267
* 《李銳近作：世紀之交留言》，中華國際出版集團有限公司，2003年初版，ISBN 988-97107-1-4
* 《龍膽紫集》（詩集），澳門學人出版社，2005年9月初版，ISBN 99937-826-3-7

另外，李銳晚年亦有為香港一啲雜誌撰文，譬如《明報月刊》。

## 屋企人
前妻范元甄，喺李銳俾人鬥嗰時，同鄧力群有染。

1980年代，李銳同張玉珍結婚。

李銳同范元甄生咗一個女李南央，係傳記作家。

## 睇埋
* 李慎之
* 王若水
* 朱厚澤

## 註

## 攷

* 李銳自述《九九感懷》炎黃春秋，2015年第5期
* 李锐及其著作
* 21世紀環球報道李锐专访，2003年3月3日
* 德国之声采访李锐全文，2006年9月

類:中國共產黨中央委員會委員
類:中國作家
類:人瑞

類:祖籍湖南
廣州大華酒店

（）係中國廣東廣州嘅一間四星級酒店，2000年開業，位置喺天河區崗頂，天河路621～625號。

酒店由嗰時香港麗新集團主席——林百欣先生出錢起。樓高36層，有171間客房。

## 出面網頁
* 

類:廣州嘅酒店
類:天河區
廣州軍區珠江賓館

，簡稱**廣州珠江賓館**或**珠江賓館**，係中國廣東廣州嘅一間四星級酒店，1959年11月開業，位置喺越秀區五羊新城寺右一馬路2號。

佢既係廣州軍區屬下一老牌酒店，又係中國大陸十大會議品牌酒店之一。

## 史

## 建築
*高度：99.8米（23層樓）
*佔地面積：13.5m²
*建築面積：4,600m²
*結構：鋼筋混凝土結構

## 賓館設施
廣州軍區珠江賓館入面有600間客房同埋東、西樓、留園小區、餐廳同酒吧、會議中心、多功能大禮堂響度。重整咗停車場、商務中心同埋娛樂中心等設施。

## 接待過嘅名人
* 中華人民共和國主席：劉少奇
* 中華人民共和國國務院總理：周恩來
* 中國共產黨中央顧問委員會主任：鄧小平
* 中國共產黨中央委員會總書記：江澤民
* 中華人民共和國元帥

## 出面網頁
* 
* 預訂頁

類:五羊新城
類:廣州軍區
多啦A夢：大雄之金銀島

《》（，），係第38部多啦A夢電影作品（水田版系列嘅第13作）。呢個電影係根據《金銀島》小說改編嘅。劇本係由《你的名字。》同《男仔與野獸》嘅製片人川村元氣寫嘅。今井一曉，多啦A夢電視動畫嘅插曲導演，正作為佢第一部多啦A夢專營權電影指導呢個項目。電影喺2018年3月3號響日本上映，香港同澳門2018年8月2號上映。

## 配音員

## 主題歌
*IN：星野源《就喺呢度朝住你嘅方向》
*ED：星野源《多啦A夢》

## 製作人

## 睇埋

## 參考

## 連出去
*
*
多啦A夢：大雄的日本誕生

《**多啦A夢：大雄的日本誕生**》（，）係《多啦A夢》嘅一套電影，係第10部多啦A夢電影作品。電影喺1989年3月11日響日本上映。原作係藤子·F·不二雄。

## 配音員

## 睇埋

## 攷

## 拎
*
*
滾滾紅塵

《**滾滾紅塵**》係1990年一齣港產片，嚴浩導演，作家三毛編劇，林青霞、秦漢主演。影片獲得臺灣第27屆金馬獎最佳劇情片、最佳導演、最佳女主角、最佳女配角、最佳攝影、最佳美術設計、最佳造型設計獎、最佳配樂獎。

## 情節
影片主角係沈韶華（林青霞飾演），佢阿爸因為得唔到老婆嘅愛，就將憤怒發洩喺沈韶華身上。因為韶華同小健拍拖，佢老豆唔高興，長年將佢困喺閣仔，有次佢甚至割脈自殺。呢個黑暗嘅少年時代最終要等佢老豆過身之後先至終結。

## 獎項

## 逸事
聽講戲裡邊嘅男女主角影射張愛玲同胡蘭成。

呢套片係臺灣演員秦漢第一次去中國大陸拍片。

## 參考
電子旅行證

**電子旅行授權書** (，簡稱 **ETA**)，又叫做**電子旅行證**，係一種跨國旅行用嘅牌照，主要都係發畀啲免簽證嘅遊客。

## 背景
由2000年代開始，大家開始喺各行各業電子化，其中去旅行嘅手續亦都唔例外。有啲政府因為想事先睇過遊客嘅基本資料，所以推出咗呢個計劃。咁樣，遊客又慳到時間，政府有可以事先知道入境嘅係咩人。一般淨係免簽證國家嘅遊客，先可以用ETA嚟入境。

### 電子旅行授權書 vs. 電子簽證
首先，電子旅行授權書係畀已經唔使簽證嘅人入境，而電子簽證就係等同一份電子化嘅簽證。

電子旅行授權書一般寬鬆過電子簽證，分別包括：
***時間長度**
**電子簽證通常只係適合短期嘅旅行，通常係30或者60日
**電子旅行授權書通常都會比較長時間，例如12個月，同埋彈性會大啲
***入境次數**
**電子簽證通常都係一次性嘅文件
**只要係喺份文件嘅時限之内，電子旅行授權書一般都容許多過一次入境

## 唔同地區
下列國家已知需要對外國旅客進行登記：

### 澳洲
澳洲有兩種唔同嘅計劃，Electronic Travel Authority 係畀北美洲同亞洲國家，而 eVisa 就係畀歐洲國家。雖然名唔同，但係呢兩個方案事實上都係幾乎一模一樣：
* 申請嘅人一定唔可以有案底或者結核病
* 如果批嘅話，就可以做任何同旅行或者公幹有關嘅出入境
* 批嘅時限係12個月，其中一次過入境嘅逗留時間最長係3個月

### 加拿大
除咗美國公民以外，嚟自其他免簽證地區嘅旅客都可以用電子旅行授權書嚟入境加拿大。如果係搭飛機入境加拿大嘅話，就一定要事先做定，而經陸路或水路入境嘅就冇需要咁做。

其中對於巴西、保加利亞、同羅馬尼亞嘅公民，如果過去10年之內攞到過加拿大嘅訪客簽證，就可以直接用電子旅行授權書入境。任何有一份有效加拿大簽證嘅人，就唔需要另外再申請ETA。爾三個國家嘅公民，如果有有效嘅美國非移民簽證，就唔需要有加拿大簽證嚟申請ETA。唯一嘅分別就係一定要搭飛機入境，否則要繼續靠普通簽證。

### 香港
印度國民喺免簽證咁入香港之前，一定要事先申請預註冊 (PAR)。如果唔成功，就一定要申請返適當嘅簽證入境。

任何喺中華民國出世或者係中華民國公民嘅人，當入境去香港嘅時候，都可以用佢哋嘅民國護照嚟申請入境許可（通行簽證）落地。除此之外，佢哋亦都可以選擇用臺胞證嚟入境香港。

### 印度
自從2014年以嚟，世界上大多數國家嘅旅行者，都可以攞到去印度嘅 ETA。應該方案也於2015改為電子旅遊簽證（ETV）。

### 斯里蘭卡
去斯里蘭卡嘅旅客喺入境之前一定要事先攞到 ETA。除咗少數已經豁免咗 ETA 嘅國家之外，大部分嘅其他國家都一定要事先有簽證。

### 美國
大部分喺豁免簽證計劃之下嘅旅客，如果係通過搭飛機嚟入境美國，就要先攞到 ESTA，否則就唔需要。如果旅客係有加拿大護照、英國屬土公民護照、密克羅尼西亞聯邦、馬紹爾群島、或者帛琉嘅護照嘅話，就完全唔需要攞 ESTA。

## 睇埋
* 簽證

## 參考

類:旅遊證件
三缺一劇團

**三缺一劇團**（）喺2003年成立，係輔仁大學英文系四個鍾意表演嘅同學所建立。2005年通過臺北市政府立案後，每年固定推出一場以上演出。

## 劇團特色與團名由來
三缺一劇團嘅名，係因為創團當初，四個團員每次排演討論，梗有一個唔知點解唔能夠出席，喺開玩笑嘅情況之下，就用咗麻雀術語「三缺一」做團名。而呢個「缺」嘅概念，就啱啱係「圓滿」嘅對照。三缺一所關注嘅焦點，係日常生活經驗中嘅社會議題，好似家庭、愛情、政治、歧視、同志等等。以「人」為出發點，藉人同人間相處嘅「缺」，同台下觀眾做無言嘅交流，引起共鳴，一齊省思對立於缺嘅「圓」。

## 演出作品
* 2003年：

* 2004年：

* 2005年：

* 2006年：

* 2007年：

* 2008年：

* 2012年：

: 2013年喺香港演出。

* 2013年：

: 《大宅門．月光光》

* 2014年：

: 「土地計劃-首部曲」：《蚵仔夜行軍》、《還魂記》，2015年喺基隆演出。

## 相關劇評
* 善祿 評三缺一劇團《大家一起寫訃文》
* 善祿 臺北藝穗節：短評三缺一劇團《島上》
* 李立亨溫柔小品，讓現實之苦留在劇場之外--評三缺一劇團《一百種回家的方法》，《表演藝術》第178期
* 傅裕惠向亡靈致敬！評三缺一劇團《大家一起寫訃文》，《表演藝術》第190期

## 資金來源
文化部「演藝團隊分級獎助計畫」（2013年、2014年、2015年）

## 參考

## 出面網頁
* 三缺一劇團官方網站
* 

類:輔仁大學
雷布洛芝士

**雷布洛芝士**係出自法國阿爾卑斯山附近嘅標誌性芝士。產區包括上薩華大多數地區同埋薩華嘅。

佢外殼樣桃灰，肉好軟，上面有好多窿，雖然氣味有些少辣，但味道好溫和下。

類:芝士
舊金山華藏寺

**華藏寺**喺美國舊金山市中心熱鬧嘅米慎區（Mission District），喺第二十二街3134號，以前係一間天主教教堂，喺2004年12月25號開寺，入口處供奉彌勒菩薩像，一樓係大雄寶殿，供奉釋迦牟尼佛像、千手觀音菩薩像、韋馱菩薩像，二樓係彌陀殿，供奉阿彌陀佛像，佛像兩層樓高，極度莊嚴壯觀，三樓係藏經閣，後院設有關聖帝君護法亭。

## 歷代住持

## 建築設施
;大雄寶殿
: 大雄寶殿中央供奉釋迦牟尼佛、左邊供奉千手觀音菩薩、右邊供奉韋馱菩薩。呢度係舉辦法會同共修時嘅主要大殿。
;彌陀殿
: 彌陀殿喺二樓，供奉兩層樓高嘅阿彌陀佛像，如果法會人數太多，就會分散去彌陀殿。
;彌勒菩薩聖台
: 入口處一入去就見到大肚彌勒菩薩法像。
;關聖帝君護法亭
:後院供奉關聖帝君護法聖神，關聖帝君係佛教護法聖神，聖靈感應，後院提供靈籤畀信眾搖籤問事。
;藏經閣
:三樓係藏經閣，主要放置淨宗、禪宗主要經典，如阿彌陀佛經、藥師琉璃光如來功德本願經、地藏菩薩本願經等。
;後院花園
:裡面有一樖木棉聖樹，相傳曾經多次喺萬里晴空、天空無雨嘅情況之下降甘露。

## 相

File:華藏寺阿彌陀佛法像.jpg|thumb|華藏寺阿彌陀佛法像
File:華藏寺千手觀音菩薩法像.jpg|thumb|華藏寺千手觀音菩薩法像
File:華藏寺韋馱菩薩法像.jpg|thumb|華藏寺韋馱菩薩法像
File:華藏寺關聖帝君護法亭.jpg|thumb|華藏寺關聖帝君護法亭
File:Huazangsi tree.jpg|thumb|華藏寺木棉聖樹


## 參考

## 出面網頁
* 華藏寺
* 美國舊金山華藏寺住持簡介
志趣老友記

《**志趣老友記**》（**Senior Hobbies**），係香港電視娛樂製作嘅長者文化節目。節目有兩輯：第一輯由2018年4月15號到8月27號逢禮拜日08:00-08:30喺ViuTV播；第二輯《**志趣老友記2**》由2020年1月19號到7月12號逢禮拜日同一時段播。節目會有長者嘅唔同興趣嗜好。

## 每集一覽
### 第一輯

### 第二輯

## 出面網頁
*ViuTV：志趣老友記
*ViuTV：志趣老友記2
二次安檢

**二次安檢**（）係美國各大機場同中國大陸各大火車站入閘搭飛機、火車，及運動會入場睇比賽、部份邊界前嘅附加安全檢查環節。佢主要包括行李、人員等需要先經過一次固定安檢儀嘅檢查之後，再用唔同嘅安檢儀或開包搞第二次安全檢查啲事。

呢啲措施係有效防止喺搭緊飛機或火車或比賽半佬等超多人流密集地方出現易燃、易爆、利器、有害等危險品或可疑人員流入，導致半佬出現死傷意外或侵犯他人權益或種族歧視啲情況。同一次安檢嘅人過安檢門、物品過X光機、液體過檢測儀、細型包裹過金屬探測器相比，多咗個例如核素檢查、開包檢驗、口頭詢問、搜身呢啲環節。

喺出入美國境內啲國際航班機票入面，寫嘅**SSSS**或***S***代碼都係要接受二次安檢。喺中國大陸境內啲火車站，凡係入閘位之前有棟住「二次安檢」嘅藍底白字樣啲牌，都要接受二次安檢。

## 攷

類:保安
天劍絕刀

係1967年香港改編自臥龍生武俠小說嘅電影。片長92分鐘。

## 劇情
左少白一家慘遭九大派四門三會兩幫追殺，只死剩佢，後尾學到蓋世武功天劍同埋絕刀，不單只要報仇雪恨，重要同一班少年俠客組織成金刀幫，同奸佞當道嘅正派掌門同邪派聖君分庭抗禮。

## 睇埋
* 天劍絕刀 (電視劇)，亞洲電視劇集

## 出面網頁
* 
* 
* 
* 
*
2×4

**2×4**，**二乘四**，可以指：

## 音樂
* 2/4，常用喺普卡、進行曲同阿根廷探戈嘅拍子記號
* ，1987年專輯
* ，1984年專輯
* *Two by Four*，1989年音樂家嘅專輯
* 《2×4》，1996年金屬樂隊嘅歌曲，收錄喺專輯
* 《2×4》，1995年嘅歌曲，收錄喺專輯
* 《2×4》，1984年嘅歌曲，收錄喺專輯
* 《2x4》，1988年嘅歌曲，收錄喺專輯

## 電影
* ，又寫做2×4，1998年由主演嘅劇情長片。

## 體育
* ，女子平跑道滾輪打比聯賽，總部喺阿根廷布宜諾斯艾利斯。

## 車
* 二軸（4×2），又叫2×4，可以再細分做同。

## 其他
* 2×4，一種北美常見嘅，實際尺寸係×吋（38×89 mm）。
喺臺灣嘅香港人

**喺台灣嘅香港人**，又叫做**在臺港人**或者**港籍台灣人**，係指住喺台灣嘅香港人，當中包括咗：去台灣讀書、做嘢、同台灣人結婚、同埋打算直情移民去台灣嘅香港人。

呢啲喺台灣嘅香港人，大部份都只係短期咁居留、有啲已經攞到暫住居留嘅資格、亦有其他已經攞到國籍身份，成為咗中華民國國民，係台灣新住民嘅來源之一。

## 歷史
### 政治背景
喺19世紀初期，大英帝國同大清曾經簽咗一堆唔平等條約，其中一條容許咗英國管治英屬香港。自從中華民國成立，民國政府一直都同英國要求收返香港。1943年1月11號，國民政府同英國簽訂《中英平等新約》嘅時候，兩邊同意到打完仗之後先再傾。到1949年，中華人民共和國正式控制全個中國大陸，中華民國退守台灣。1950年，英國正式改做承認中華人民共和國。

1984年，英國同中華人民共和國簽咗《中英聯合聲明》。同一日，中華民國外交部發表聲明，重申香港係中華民國嘅國土。

### 人流
自從香港開埠以嚟，中國大陸同香港係自由來往。到1950年代頭，香港邊界開始設立邊境管制嚟控制大逃港嘅人流。雖然中華民國喺1949年之後去咗台灣，但係中華民國國籍法依然容許任何華僑成為國民，包括喺香港嘅華人。

自從1951年開始，中華民國政府因為重視華僑學生，所以年年都使幾千萬蚊嘅教育經費，嚟資助由香港、澳門、新加坡、同馬來西亞等等嘅地方嚟嘅華僑學生去台灣讀書。其中嚟自香港嘅學生，到依家總共有大約五萬人。喺1997年之前，所有去台灣讀書嘅香港華僑，都有優惠資格去攞中華民國國民身份證，即係會有投票權。

自從1989年大陸發生八九民運後，香港移民去台灣嘅人數升到去每年成3000人。

2012年，移居去台灣嘅香港人有超過600人，係自從2001年以嚟最高嘅，比之前嗰幾年嘅200人平均，升咗至少兩倍。根據香港移民，喺台灣搵返自由同民主嘅核心價值，亦都係移民嘅重要因素之一。

截至2016年12月，台灣已經收咗71,263位香港同澳門嘅前居民。攞台灣居住身份要有 $600萬新台幣嘅投資，亦有一啲香港人經過同台灣人結婚嚟攞居留權，另有一啲人以學生嘅身份嚟台灣。

## 香港話題
2013年，香港電台嘅電視新聞紀錄片《鏗鏘集》同商業電台嘅廣播劇《十八樓C座》不約而同推出以「移民台灣」為專題嘅節目。前者透過多個故事道出香港人移民台灣嘅原由，有人覺得偏重地產同金融，令香港核心價值同文化流失，後生一代發展有限，有人話移民台灣系畀自己個機會；後者話而家熱衷移民台灣係香港人特有嘅罷工杯葛行動。香港民間嘅各種解釋就包括：不滿社會現狀、對香港政府嬲、台灣有民主有普選、為咗啲仔女嘅教育、比樓價狂漲嘅香港更適宜居住、生活壓力冇咁大、台灣移民手續最簡便、要求嘅投資移民金額較少等。一位28歲香港新移民喺台南買咗三房兩廳嘅屋，呢個價格喺香港連小套房都買唔起，「呢邊好啱生活，如果喺香港要有噉嘅騎樓，應該系冇可能嘅事，以我噉嘅收入嘅嘢。」

香港立法會議員梁家傑質詢時都話：「好多人話要移民台灣，香港嘅問題，又唔係冇錢冇噉，而係缺少一個副民主認受性、副願景嘅政府。」

台灣嘅行政院大陸委員會與內政部入去同移民署官員都上香港節目，解說「投資五百萬」移民嘅條件。

喺「中國因素」介入下，一落對唯中國是瞻嘅港府失望唔四、不滿香港生活質量與福利受雙非排擠影響嘅香港後生仔，喺 Facebook 上成立「Evacuation to Taiwan」（撤退到台灣）專頁，積極了解台灣房市同人文嘢，號召香港後生人識台灣、移民台灣。

## 移民經驗
已經移民台灣嘅港人就認為台灣嘅生活步調節奏較悠閒輕鬆，唔係個個人都要「停唔到嘅商務生活」唔想住喺又急又迫嘅環境。習慣自由風氣嘅港人，都唔係好慣九七後社會氣氛同埋更加嘈雜擠逼嘅空間。田園風光同埋居住環境質量都係移民台灣嘅誘因之一，有港人話：「台灣贏在風景同人情味」尤其住鄉下嘅日子好盞，「路上遇到嘅人常講台語，真係聽唔明，但面上都有笑容，一睇就好舒服」「喺台灣大家都可以騎摩托車，覺得好自由， 我哋喺香港每日都喺度趕住搭捷運。」台灣同香港距離近、語言相通、大學教育選擇多、消費物價可接受都係港人到台灣定居嘅理由，台灣亦因而出現唔少由香港主廚操刀嘅地道港式口味餐廳。

2013年同屋企人移民台南嘅古小姐表示自小已有親人移民台灣，常到台灣旅遊、禮物，完全冇生暴有。2009年高鐵爭議、2010年政改爭議、2011年曾蔭權豪宅風波、2012年反國教運動等均令佢同屋企人對香港前程覺得灰心而下定決心移民。尤其2012年梁振英「爆冷」成為香港特首嘅成用畀佢覺得好事。佢話「感覺到政府嘅心情好似系越嚟越明顯有啲嘢要做，而佢哋嘅方向唔係咁好，都唔係為民設想，有啲政策！你會覺得有啲恐怖。…中國共產黨嘅政策！一直都係想愚民、想你聽話，唔好有反抗，文革到而家可能都係噉，只不過手法有唔同。」古小姐話：佢祖母系香港出世嘅，未接受過教育，但佢會喺民生方面覺得點解我而家買嘢買唔到或者貴咗咁多？咁多大陸人？我祖母唔係好鍾意，因為覺得好邋遢。佢可能都有無認同嘅危機，只係估唔到適當嘅詞彙講出嚟，佢只會講你快啲行啦，香港已經唔係以前嘅香港啦。

唔少過去從不投票嘅香港人到台灣追夢後，唔單止抵制服兵役，都親自投票選舉總統，直接共政治，尋找「當家作主」真民主。喺台北創業嘅黃先生認為，如果佢下一代，喺民主台灣成長，會有比較寬廣嘅思想空間。 「我嚟台灣系希望互相得益嘅，就係話我揾到個地方系值得我去花我生命喺呢個地方，系一個互相貢獻嘅地方。」台灣嘅優勢系租金較香港平，經濟結構以中小企業為主，唔完全由大財團壟斷，而且有較佳嘅科研基礎，都有好多喺外國受教育回流嘅人，但缺點啫系唔夠國際化。

## 知名人士

* 周華健
* 杜汶澤
* 林百里
* 馮淬帆
* 邰正宵
* 郭靜
* 曾寶儀
* 王傑
* 王寵惠
* 李美鳳
* 王馨平
* 天航
* 曾啟榮（曾志偉阿爸）
* 呂樂（港英時期著名「四大探長」之一，因貪污潛逃台灣隱居）
* 韓森
* 馬惜珍
* 何世禮（國民黨將領，後回流香港）
* 何潤東
* 馮明珠
* 胡金銓
* 李翰祥（長期留喺台灣，成為中華民國十大傑出青年，晚年喺中國大陸拍攝電視劇死咗）
* 梁文韜：成功大學政治系教授
* 蔣雅文
* 呂大為
* 馬英九（香港出世，細個隨父母移居台灣，中華民國第十三任總統）

## 睇埋
* 臺灣
* 臺灣人
* 香港人
* 香港移民潮

## 參考

## 出面網頁
* 異鄉是故鄉：香港年輕人定居台灣追夢, BBC中文網, 2013年12月13日
* 移民台灣：上、下, 彭博商業周刊, 2013-11-28/29
* 專題: 港人移民系列：（3）- “香港很陌生，移民到台灣” （2013-09-25）、（4）- “民主、反共到台灣 ” （2013-10-09）、（5）-“創業喺台灣” （2013-11-20）、（6）-“僑生喺台灣”, 自由亞洲電台
* 凌峰（林保華），永遠嘅新移民，《開放雜誌》，2011-04-06

類:外地香港人
類:臺灣人
湯基帕拉烏帕齊拉

**湯基帕拉烏帕齊拉**（）係孟加拉國達卡專區嘅一個烏帕齊拉政區，人口8.8萬。
聶璧初

**聶璧初**（）係中華人民共和國政治人物，祖籍湖南，佢係第十三屆中共中央委員、原天津市市長同原天津市人大常委會主任。佢亦擔任過第七屆全國人大代表。

## 經歷
小學同中學大部分喺耀華學校度過。1937年，聶璧初喺耀華學校就讀初小三年級時考取年級第二名，校方向佢頒發獎品同書籍。耀華中學1946年舊生。

佢曾經擔任北洋大學黨總支書記，天津機械廠副廠長等職位。

聶璧初於2018年4月21號零時30分，因病醫治無效而逝世，享年90歲。

## 家庭
*家姐：聶眉初

## 參考


類:中國城市市長‎
類:天津人
類:祖籍湖南
和泉素行

**和泉素行**（；；；），係日本籍嘅香港男藝人，兵庫縣川西市出世，2004年開始出道，2007年到香港定居。佢喺2010年同岩本豐、佐佐木英之組成樂隊「**JAC**」參加香港亞洲電視歌唱選秀節目《》而開始畀香港觀眾認識。

## 簡歷
和泉素行讀書嗰陣用交換生身份由日本到廣州，期間去過香港旅行，鍾意咗香港，所以讀完書後就一個人到香港住，之後憑住做模特兒、參加電視選秀節目、節目主持等方式入咗香港娛樂圈。佢亦喺網上製作介紹香港嘅影片，放喺自家嘅YouTube頻道播，希望畀更多日本人識香港嘅地道嘢，不過都吸引到唔少香港嘅觀眾。

## 演出
### 電視劇（[[無綫電視]]）
*2018年：《逆緣》 飾 福岡雅治（第8、9集）

### 電視劇（[[ViuTV]]）
*2019年：《娛樂風雲》 飾 Yota（第71集）
*2021年：《太平紋身店》 飾 源氏
*2022年：《繩角》飾 中村
*2023年：《大誠實家》 飾 溫總
*2023年：《殺手廢J》 飾 木村龍馬
*2023年：《冰上火花》 飾 鈴木
*2024年：《飛黃騰達》 飾演 藤井

### 電視節目（[[亞洲電視]]）
*2010年：《》 參賽者(樂隊**JAC**嘅成員)

### 電視節目（[[ViuTV]]）
*2016年：《借宿一宵》 （第二輯第9-12集）
*2017年：《時空旅人》 （第1-3集）
*2019年：《Good Night Show 發洩擂台》 （第35集嘉賓）
*2019年：《我食飯你埋單》 （參賽者）
*2019年：《厲害了！蘇哥兒》 （同蘇施黃一齊主持）
*2021年：《開運旅神團》 （第2集嘉賓）
*2021年：《七救星》 （第9集嘉賓）
*2021年：《一百種生活》 （第7集嘉賓）
*2022年：《七福星》 （第7集嘉賓）
*2022年：《拆你個夢》（第12集嘉賓）
*2023年：《入島日本喇！》 （同沈殷怡、王頌茵一齊主持）
*2023年：《準時開飯》（第87集嘉賓）
*2023年：《異國聚腳點》 （第13-15集嘉賓）
*2023年：《我想身體健康》（第12集嘉賓）
*2024年：《Amanda 遊日取食經》 （同Amanda S.一齊主持）
*2025年：《堅返鄉下》（主持）
*2025年：《730 玩返轉》（第6、11集嘉賓）

### 電視節目（[[香港開電視]]）
*2020年：《酒勻全香港》（同阮小儀一齊主持）
*2022年：《30分鐘大放餸》 （2月3、10號嘉賓）

### 電視節目（[[香港有線電視]] ）
*2015年：《佐賀「東遊記」》（同王曉君一齊主持）
*2015年：《佐賀「東遊記」之戀愛篇》（同鄺芷凡一齊主持）

### 電視節目（其他）
*《元氣爆滿九州》（大分朝日放送製作，香港viuTV 2017年首播）
*《溫泉日嘗》（大分朝日放送製作，香港viuTV 2017年首播）

### 電台節目（[[香港商業電台]] ）
*2020年：《咪芝巨星》

### 電影
*2021年：《二人小町》 飾 王喜龍（死神）
### 派台歌曲成績

*（*）仍在榜上
*（-）未能上榜
*（×）沒有派往該台
*（**(1)**）兩週冠軍

## 參考
*【逆緣】林夏薇生父身份揭曉　和泉素行居港11年夢想做藝人

## 出面網頁
* SOKO和泉素行｜DJ主持｜商業電台881903.com
* 
*

類:香港商業電台節目主持
金鐘 (編輯)

**金鐘**，原名**冉茂華**，係香港雜誌編輯，長期擔任《開放雜誌》嘅主編。

## 生平
金鐘係湖南常德人。佢阿爸冉鵬（1906–1978）係中華民國政府行政院經濟部官員，1931年嗰時參加第一屆國民政府高等文官考試攞到第三名。佢有個大佬叫，係台灣畫家。佢有個外甥鄧亦農，亦係中國畫家。

金鐘後生嗰時做過北京、昆明水利水電設計院技術員。又做過中學數學老師。佢從事寫作。

1980年金鐘由中國大陸移居香港，1981年做《七十年代》雜誌編輯，1985年做《爭鳴》月刊執行編輯，1987年成為《開放雜誌》創刊總編輯，1994年做開放出版社總編輯，2000年做《開放網》主編。香港作家胡志偉歸納咗一啲金鐘作為雜誌編輯嘅爭議，對金鐘嘅處事同新聞道德大加鞭韃。

2006年金鐘獲頒美國萬人傑新聞文化獎。

2016年2月，金鐘移民美國紐約。

## 屋企人
金鐘個老婆係Stacy Mosher（漢名毛雪萍）。佢哋有一個女Sophia。

## 睇埋
* 開放雜誌
* 哈公

## 參考

## 出面網頁
*
*金鐘：編輯部的報告

類:美籍華人
廣州雲來斯堡酒店

（），簡稱**雲來斯堡酒店**，係中國廣東廣州嘅一間五星級酒店，2012年9月13號開業，位置喺天河區黃埔大道西126號（珠江新城東北角近海業路口同石牌村南牌坊嗰邊）。

## 建築
*高度：78米（23層樓）
*佔地面積：13,000m²
*建築面積：100,000m²
*結構：鋼筋混凝土結構

## 賓館設施
雲來斯堡酒店入面有382間客房同埋18間商務寫字樓、餐廳同酒吧、會議中心、多功能宴會廳響度。重整咗停車場、商務中心同埋娛樂中心等設施。

## 出面網頁
* 

類:珠江新城
森崎温

**森崎温**（；；；）係日本嘅歌手同演員，喺緬甸仰光省仰光出世。10歲時移居日本，14歲時加入娛樂界，18歲時曾經成為日本樂隊PrizmaX屬下嘅成員，亦喺2010年加盟咗NAKED BOYZ樂隊好短時間。2016年6月6號試過俾史提芬史匹堡提拔，入咗《挑戰者1號》電影嘅拍攝團隊拍戲。拍完之後亦繼續喺PrizmaX樂隊做歌手嘅生涯。

## 攷

## 出面網頁
* 個人頁
* スターダストプロモーションによるプロフィール
* PrizmaX オフィシャルブログ「PrizmaX A GOGO」

類:日本演員
世界地球日

（）係一項世界性嘅環境保護活動，定喺每年嘅4月22號。最早嘅地球日活動係1970年代喺美國校園興起嘅環保運動，1990年代呢項活動從美國走向世界，成為全世界環保主義者嘅節日同環境保護宣傳日，喺呢日唔同國籍嘅人以唔同嘅方式宣傳同實踐環境保護嘅觀念。

## 由來
1969年，聯合國教科文組織喺美國加州三藩市召開咗特別會議，有位和平活動家——打算揀日慶祝地球同埋和平有關嘅主題，結果喺1970年3月21號搞咗。嗰日麥干尼同吳丹一齊喺聯合國簽署咗同生態平衡有關啲事項，重喺同年4月22號開咗成立地球日嘅決議，決定從嗰年開始，逢每年4月22號係世界地球日。

## 出面網頁
* 

類:主題日
明凱

**明凱**（；；），網名**諾言**或**Clearlove**，係中國大陸嘅電子競技玩家，湖北武漢人。2012年加入電競界，曾經加盟過Team Phoenix、WE同EDG等戰隊做職業玩家。2016年11月8號試過喺《英雄聯盟》遊戲攞過全明星獎同埋年度最受歡迎選手等獎。

## 出面網頁
* LGC俱樂部有關介紹

凱
類:武漢人
類:中國電玩家
克勞福德縣

**克勞福德縣**可以係：
*克勞福德縣 (阿肯色州)
*克勞福德縣 (佐治亞州)
*克勞福德縣 (伊利諾州)
*克勞福德縣 (印第安納州)
*克勞福德縣 (愛荷華州)
*克勞福德縣 (堪薩斯州)
*克勞福德縣 (密芝根州)
*克勞福德縣 (密蘇里州)
*克勞福德縣 (俄亥俄州)
*克勞福德縣 (賓夕凡尼亞州)
*克勞福德縣 (威斯康辛州)
立憲民主黨

**立憲民主黨**可以係：
*立憲民主黨 (日本2017年)
*立憲民主黨 (日本2020年)
*立憲民主黨 (俄羅斯)
中州韻輸入法

**中州韻輸入法**，又叫**中州韻輸入法引擎**（英文：**Rime Input Method Engine**），係佛振整嘅開源中文輸入法引擎，而家專案網站同原始碼都託管喺GitHub。基於同一核心架構，呢款輸入法分三隻官方發行版：Linux發行版**中州韻**（ibus-rime）、Windows發行版**小狼毫**（Weasel）、macOS發行版**鼠鬚管**（Squirrel）。另外重有幾隻第三方發行版：Linux發行版**fcitx-rime**、Windows發行版**PRIME**、macOS發行版**XIME**、Android發行版**同文輸入法**（Trime）、iOS發行版**iRime**。

## 功能
佢預設有幾套輸入方案，而且設定開放到可以自製輸入方案。

## 缺點
佢嘅設定多數都喺純文字檔改，無咩圖形介面可以幫用者改設定，對初級用者來講毋太易上手。
澳門29號巴士

**澳門29號巴士**，舊時叫**28BX**，係一條由澳巴做緊，由青洲總站來回東方拱門嘅循環巴士線。

## 背景
### 28BX
28B短線，由新福利成立，後來改冧巴做28BX，當時28BX冧巴係澳門同新福利嘅第一條**X**線，冧巴亦響當時澳門所有巴士線入面最長。亦曾經用皇朝「新口岸／科英布拉街」巴士站做特班車總站。

2011年8月1號，新巴士營運模式正式實行，呢條線判咗畀維澳蓮運嚟做。

2014年7月1號，維澳蓮運破產後，呢條線由澳門新時代公共汽車股份有限公司接手嚟做。

2015年6月6號，拱形馬路道路工程，臨時單向行車，改經台山中街，取消唔停「拱形馬路」巴士站，臨時加停「關閘馬路／三角花園」巴士站。

2015年10月，拱形馬路工程完成，臨時措施變成永久，「拱形馬路」巴士站正式取消。

2016年7月2號，因為巴士站合併，唔再停「青洲／美居廣場」巴士站。

2017年8月19號，呢條線向青洲方向停完「治安警察局」巴士站之後，唔再停「亞馬喇前地」巴士站，下一個站變做「葡京酒店」巴士站。

### 29號
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線，所以將呢條線由28BX改冧巴做29號。

2018年8月1號，呢條線改由澳門公共汽車有限公司去做。

2019年3月1號，受幕拉士公屋工程影響，取消停靠「慕拉士／發電廠」巴士站。

*2019年7月27號起，多個巴士站改名：
**「旅遊活動中心」站改名為「金蓮花廣場」站
**「十月一日前地」站改名為「十月一號前地」站
**「第二警司處」站改名為「北區警司處」站

## 用車
### 新福利時期
*三菱Rosa
*MAN、Dennis Dart、Dennis Dart SLF（28BX特班車）

### 維澳蓮運同新時代時期
*宇通ZK6770HG

## 走線
### 收費
### 車費
*全程車費：六蚊葡幣。
*用澳門通全民卡，只係扣三蚊，其餘由政府畀。
*用澳門通學生卡，只係扣個半，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 意外
2012年1月22號，一架28BX嘅宇通細巴（車隊編號1021），響友誼大馬路轉入漁翁街嗰陣，懷疑爬頭同電單車撞咗，女司機連人帶車仆響地下，電單車再滑前一米左右，女騎士就捲咗入車底，頭部被巴士轆過當場死亡。呢單係新巴士模式之下維澳蓮運第一單奪命交通意外。

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車股份有限公司
阿都拉薩

敦**阿都拉薩**（，）係馬來西亞第二任首相。佢喺1950年加入巫統，1970年接替東姑做馬來西亞首相。佢喺1976年因為血癌死喺英國倫敦，享年54歲。

阿都拉薩個仔納吉阿都拉薩係第六任首相。

## 出面網頁
*首相署官方介紹
張家蒨

**張家蒨**（，，）係香港前新聞從業員，離職無綫電視前做過無綫新聞台主播。

## 簡歷
張家蒨喺香港中文大學新聞與傳播學系畢業，2015年喺無綫電視做過實習記者，之後做過香港電台新聞記者，到2017年11月正式加入無綫電視，但2018年5月底開始已經離開咗無綫電視，之後去咗證監會。
白雲樓

**白雲樓**可以係：
* 白雲樓魯迅故居，喺廣東省廣州市越秀區，係廣東省文物保護單位。
* 白雲樓 (荊門)，喺湖北省荊門市東寶區，係湖北省文物保護單位。
特定亞洲

**特定亞洲**（；），簡稱**特亞**（）或**特亞三國**。字面上嘅「特定亞洲」係指喺東亞國家嘅日本互聯網論壇上用嘅一個術語。日本係對部分亞洲國家有明顯嘅負面睇法，可能係日本嘅反中情緒仍然強烈，或者同日本有政治緊張同爭端嘅東亞國家，即韓國、北韓同埋中國。臺灣通常被認為係個日本化嘅國家，喺十九世紀末同二十世紀先後同日本建立咗殖民關係。香港同澳門係中國嘅地方嚟，但喺制度上都同中國嘅唔同。

「特定亞洲」作為日本互聯網用戶邊個唔鍾意南韓、北韓同埋中國。有啲人對呢個字有唔好印象。呢個術語淨係我一啲右翼分子用

## 攷


## 睇埋
* 網絡語言
* 東亞
* 東亞文化圈
* 反日情緒
*
慈悲

**慈悲**，係佛教嘅術語，係慈同悲兩個字夾埋嘅合稱，係佛教基本教義之一，亦係四無量心嘅基礎。大乘佛教中，菩薩係追求慈悲同智慧為最高目標。

## 概論
慈悲係一個複合詞，由四無量心中嘅慈同悲合成。呢兩個字意思相近，經常係擺埋一齊用，其本性質都係無瞋，但係作用唔同。龍樹認為，慈為與樂，悲為拔苦。

## 註解
四梵住

**四梵住**（；，拉丁轉寫：catvāri brahmavihārāḥ；），又叫**四梵行**（），係佛教嘅名詞，即係修行同實踐慈、悲、喜、捨四種心境。源自古印度婆羅門教，後來俾佛教採用。佛教修行者要將爾四種心境擴展到無邊無際，所以又叫**四無量心**（）、**四無量觀**（）。

修行四梵住時，係以慈心觀為入門，亦可以用慈心觀來統攝四梵住。

## 釋義
四梵住最初起源係古印度宗教，婆羅門教相信，保持爾四種心態，就可以投生梵天，同大梵天同住。釋迦牟尼用爾個來教導弟子，希望啲弟子都可以用爾四種心態嚟修行。

* 慈，意思係對一切眾生保持慈愛，好似對自己親人。
* 悲，又叫拔苦，希望可以幫啲眾生解脫痛苦。
* 喜，又叫隨喜，對眾生嘅成就感到歡喜。
* 捨，即係捨棄對眾生嘅執著，用平等嘅心對待一切眾生。

四無量心起源自無量心三昧，釋迦牟尼佛以無量（巴利 appamāṇa，梵文 apramāṇa）來形容四梵住，喺觀想中，將四梵住嘅心態，擴展到一切眾生身上。

四無量心通於有漏同無漏，同七覺支ㄧ齊修行，可達到解脫。天台智者認為，四無量心可對應四禪定嘅境界。悲無量心，對應初禪。喜無量心，對應二禪。慈無量心，對應三禪。到四禪時，就要採取捨無量心。

### 念誦四無量心
願一切有情具樂及樂因，是慈無量。
願一切有情離苦及苦因，是悲無量。
願一切有情不離無苦之樂，是喜無量。
願一切有情遠離愛惡親疏，住平等捨，是捨無量。

## 註解
華人廟宇委員會

**華人廟宇委員會**（英文：**Chinese Temples Committee**）簡稱**廟委會**，係香港政府民政事務局下面嘅諮詢同法定組織，根據香港法例第153章《華人廟宇條例》第7條成立嘅非牟利組織，目標係改善香港嘅華人廟宇嘅經營管理，用現代化公司嘅方式管理。華人廟宇委員會嘅會址喺灣仔皇后大道東213號胡忠大廈34樓。

華人廟宇委員會旗下有華人廟宇基金，收入來源嚟自香港24間廟宇嘅司祝費、解籤費、眾善信嘅香油錢奉獻等。華人廟宇委員會會睇情況，由基金撥款比合適嘅香港華人慈善機構。

## 委員會成員
華人廟宇委員會成員包括：

; 主席

* 民政事務局局長

; 委員

* 東華三院輪任主席
* 陳郁傑博士
* 鄧立光博士
* 盧維璋醫生
* 湯偉奇先生
* 葉順興女士
* 馬清煜先生
* 王晉光教授

華人廟宇委員會嘅執行秘書係黃衞民先生。

## 管理嘅24間廟宇

## 委託管理嘅20間廟宇

## 參考
* 香港法例第153章華人廟宇條例第7條
* 華人廟宇委員會資料
* 華人廟宇委員會的簡介
* 成報: 港府接管華人廟宇
* 香港樹仁學院的新聞與傳播系的學生實習刊物《仁聞報》: 香火背後，香港廟祝默默耕耘，令廟宇管理得有條不紊。

## 出面網頁

* 華人廟宇委員會
燕四大族

**燕四大族**係喺宋朝嘅時候，中國遼國同埋金國幽、燕地區入面，最勁嘅四大漢人世家，即係玉田同埋安次嘅韓氏、昌平劉氏、醫閭馬氏、盧龍趙氏呢四個姓氏嘅家族。佢哮好多都係世襲嘅高官，互相通婚，當權得勢有成四、五百年咁耐。入咗元代之後，就合稱為「燕四大族」。佢哋之中，玉田韓氏、盧龍趙氏最話得事，醫閭馬氏就最尾。
三蘇祠

**三蘇祠**係紀念三蘇嘅祠廟，喺四川眉山東坡區市區西南紗縠行。原先係蘇洵、蘇軾、蘇轍舊宅，大元初年為咗紀念佢哋三仔爺改成祠廟，近年改做三蘇祠博物館。

1980年7月7號，三蘇祠列為四川省重新確定公布嘅第一批省級文物保護單位。2006年5月25號，成為第六批全國重點文物保護單位。2013年雅安地震嗰時，受損嚴重，2016年4月正式開館。

庭院紅牆環抱，綠水縈繞，古木扶疏，翠竹掩映，形成三分水二分竹嘅島居特色。

祠入邊有蘇洵、蘇軾、蘇轍，以及程夫人、任採蓮、蘇八娘（蘇軾家姐，程正輔妻）、王弗、王閏之、王朝雲、史夫人，仲有蘇家六公子等十幾人嘅塑像。仲有木假山堂、古井、洗硯池等蘇家遺跡。珍藏4件一級文物、24件二級文物、696件三級文物。明代文物，陳淳草書《前赤壁賦》、王式《西園雅集圖》、張風翼書《後赤壁賦》、許光祚書《記承天寺夜遊》，清朝文物何東洲書《東坡詞》等等，都係三蘇祠鎮館之寶。

## 史
三蘇祠原先係佔地大約5畝嘅庭院，有古井、洗硯池、碑亭等遺跡。元代改宅為祠，明末毀於兵燹，清康熙四年（1665年）眉州知州趙蔥芽喺原址仿原貌重建，嘉慶十一年（1806年）擴建，加起東西廂房同方牆門道，以及重塑三蘇父子塑像，設置3座神龕。收尾陸續擴建到而今佔地104畝嘅古典園林。2013年4月20號雅安地震，16處古代建築受損嚴重。2013年8月22號正式閉館修葺，呢次係自清康熙以來規模最大嘅維修工程，據說使咗大概9千萬人民幣。維修工程堅持按照「原形制、原結構、原材料、原工藝」嘅原則。。古建築用嘅木材係從眉山、樂山等地木材市場搵嘅老木料。剷除咗地震之前嘅石屎地面，用川西風格紅砂石地面鋪過。重開之後，博物館將以前冇辦法擺出來嘅文物分主題陸續展覽。

## 參考

## 出面網頁
* 三蘇祠博物館

類:祠堂
類:中國博物館
類:眉山
唐宋八大家

**唐宋八大家**，又叫唐宋古文八大家，係唐代韓愈、柳宗元，宋代歐陽脩、蘇洵、蘇軾、蘇轍、曾鞏、王安石八位作家嘅合稱。

## 睇埋
* 明清八大家
* 古文關鍵
* 文章軌範

## 出面網頁
* 唐宋八家文讀本--巻1-30 : 沈徳潛 評點, 頼山陽 増評
* 茅坤 : 唐宋八大家文鈔·卷二~卷五
* 唐宋八大家文格纂評 : 唐順之、應德逋編、日本川西潛士龍編次、片山勒子纂評（臺灣，新文豐出版公司，1975（民國64）年3月。
* 唐順之編 : 文編·卷一~卷三
* 唐宋八大家文体弁 : 高林五峯編, 東京：谷風社，明２６．１２
* 林紓 -- 韓柳文研究法( 1914年 )
* 唐宋八家文法明弁 -- 岡三慶編 : 第１冊巻之1,東京：豊文堂，明１５．４
* 唐宋八大家古文 : 香港中學中國文學名著選讀簡介--教學建議
施介強

**施介強**（，，），花名「**肥施**」，係香港男演員。1957年佢喺香港出世，原籍廣東汕頭。佢係活躍於影視圈嘅資深傳媒人。

## 生平
1981至1984年，施介強係「新藝城」第一位合約演員。1988至1990年，佢係亞洲電視藝員。佢拍過好多齣電影，著名角色包括《審死官》入邊嘅「肥龍」。佢又同車保羅搭檔，以一高瘦一矮肥嘅形象，拍電影之外仲拍過唔少廣告。

除咗做戲之外，施一路從事廣播工作，從無間斷。佢喺香港電台做節目主持人同幕後工作十幾年，2017年10月退休。

施曾經講過：「因為喜歡李小龍，是忠實的『李小龍迷』，而且有採訪經驗，因緣際會之下，便為兩套關於李小龍的紀錄片擔任導演，也是對李小龍的一份敬意。」

據施嘅好友、中學同學林嘉華介紹，施非常樂於助人，愛好電影同音樂。佢多才多藝，識耍柔道同中國武術，彈鋼琴又好叻。施喺加拿大留學嗰陣，試過喺運動場比賽現場表演音樂，返香港之後都有去一啲以前1980年代嘅酒廊表演，純粹因爲佢嘅興趣。

2018年2月18號晚黑，施喺屋企跌親，入院留醫，21號晏晝昏迷。2018年2月22號晚黑8點，施介強喺香港伊利沙伯醫院病逝，終年60歲。3月23號喺萬國殯儀館設靈，第二日喺鑽石山火葬場火化，之後按佢本人遺願海葬。2018年金像獎頒獎典禮有環節向佢致敬。

## 作品
### 紀錄片導演
* 千禧巨龍（）（2000）
* 龍·1973以後（）（2002）

### 演出

* 最佳拍檔（1982）
* 難兄難弟 (1982)
* 緣份 (1984)  肥施/吳威大佬
* 壞女孩 (1986)
* 開心鬼3（1986）
* 阿郎的故事（1989）
* 籠民（1992）
* 審死官（1992）肥龍/廣州衙差
* 97家有喜事（1997）

## 參考

## 出面網頁
* 
* 
* 

類:香港廣播節目主持
類:香港電台
世界知識產權日

係世界知識產權組織呼籲全球各地同國際組織辦活動，嚟宣傳同專利、商標、工業品外觀設計、版權等同知識產權有關嘅知識。節日從2001年開始，每年嘅4月26號搞。

## 由來
1998年9月，根據世界知識產權組織屬下啲成員國約定咗關注知識產權嘅協議。喺1999年7月，世界知識產權組織屬下啲成員國——阿爾及利亞打算搞個特別日嚟關注知識產權；同年8月9號，中華人民共和國代表團亦向世界知識產權組織建議設立個特別日嚟關注知識產權，隨後同年10月俾世界知識產權組織同意而設立。喺2000年10月召開嘅第35屆知識產權大會入面正式確定，從2001年開始，逢每年4月26號係世界知識產權日。

## 攷

## 出面網頁
*

類:主題日
類:知識產權
葉乃裳

**葉乃裳**（；）係美國籍臺灣裔嘅物理學者，喺臺灣嘉義出世。而家係加州理工學院教授，美國物理學會會士、美國科學促進會會士，曾被列入《美國科學名人錄》。最知名嘅係對超導體嘅研究。

## 早年
早讀一年嘅葉乃裳由私立復興小學、復興中學初中部、臺北市立第一女中（北一女中）畢業。

葉乃裳喺北一女中嗰時，就活躍喺樂隊同合唱團，重係校刊社嘅社長。佢重會創作中國古典嘅詩詞。

葉乃裳自細就鍾意文學、詩詞、音樂，最擅長鋼琴、書法同古典詩詞，原本以為自己會走文藝嘅方向，但喺12歲時上物理堂嗰時就沉醉其中，由最細嘅物質粒子到宇宙，都有物理理論可以解釋，令到佢覺得好神奇、着迷，於是就開始睇各種嘅物理書籍。但係由於物理基礎同訓練唔足夠，總係明啲唔明啲、識啲唔識啲咁，於是令到佢決心學物理。

大學入學考試時，佢嘅成績可以入到台灣傳統觀念最熱門嘅台大醫學系，但係佢揀咗國立台灣大學物理系，21歲大學畢業之後就去美國深造，25歲就攞到麻省理工學院物理博士，係嗰時台灣最細嘅女博士。

## 事業
葉乃裳喺麻省理工學院同IBM擔任博士研究員一年之後，就得到哈佛大學、加州理工學院等校物理系嘅招聘。佢因此成為咗加州理工學院物理系有史以嚟唯一嘅女教授，佢精於凝態物理領域。喺佢33歲嗰時，就成為咗加州理工學院創校百年以嚟，第一個得到終身聘約嘅亞裔女教授。葉乃裳重登上美國時代雜誌，被譽為全美最有潛力嘅年輕科學家之一。葉乃裳關於喺室溫環境之下合成石墨烯嘅研究得到突破性進展。。

## 參考

*時代雜誌Vol.138 #20, P.73, Nov. 18, 1991
*時代雜誌Vol.138 #20, P.7
*

## 出面網頁
* 佛法修心 讀成博士 葉乃裳
果園聖母堂

**果園聖母堂**（）係意大利威尼斯一間教堂，喺威尼斯簡拿雷治奧區（）。

## 立面
立面喺1460至1464年起，係磚砌結構，由兩條壁柱分成三部分。兩邊各有四個直欞窗，中央有一個大玫瑰窗。

## 內部
內部有一個中殿同兩條走道。

## 出面網頁

* Interior of the church
* Madonna dell'Orto parish website

類:威尼斯
類:教堂
郵政蒸汽船

**郵政蒸汽船**（）係一種以水路運送郵件嘅船，喺19世紀到20世紀早期開始盛行，嗰陣時寄一封信畀遠方親朋好友本來好貴，但郵政船興起就令到花費下降到連普通人都畀得起。

## 睇埋
*郵輪
朱嘉文

**朱嘉文**（，）係美國華裔政治人。1978年喺美國洛杉磯出世，父母祖籍廣東台山，1970年代父母喺香港移民去咗美國，2000年畢業於西方學院公共政策專業，2003年畢業於柏克萊加州大學公共政策專業，兩次都攞到榮譽獎學金。2007年9月25號被任命做舊金山監督委員會第四區會員，2013年2月6號被任命做舊金山市長李孟賢嘅評估員，接替去加利福尼亞州眾議院任職嘅丁右立。

## 相

File:Ms. Yee active 6.jpg|朱嘉文喺大聲朗讀日向學生讀書，舊金山財產税收入嘅三分之一係投入公立教育事業
File:2015.04.22 Profile Picture 4 Gay Marriage.jpg|當加州喺2013年6月28號宣布恢復同性婚姻時，朱嘉文承諾將喺第一周設立辦公室，方便同性戀人士唔使等太耐辦理結婚手續


## 參考

## 出面網頁
* 
* Campaign website
* 
* 估值官朱嘉文簡介

類:美籍華人
類:美國政治人
類:柏克萊加州大學舊生
連身瞓覺衫

**連身瞓覺衫**（）係一種特別暖嘅睡衫，通常喺冬天著，喺美國同加拿大比較常見。好多時係孲𤘅子同細蚊仔著。

## 睇埋
* 
* 瞓覺衫
肯澤仁－克茨勒

**肯澤仁－克茨勒**（；）係波蘭南邊嘅城鎮，由奧波萊省負責管轄，面積123.42平方公里，海拔高度180米，每年平均嘅降雨量大約450毫米，2007年嘅人口係64,219。

## 出面網頁
* Jewish Community in Kędzierzyn-Koźle on Virtual Shtetl
黃默堂墓

**黃默堂墓**係南宋人黃默堂嘅墓，喺廣東深圳福田區蓮花山西北山坡。黃係深圳下沙村開基之祖。2002年，黃默堂墓成為廣東省文物保護單位。

黃默堂墓喺南宋淳祐八年（1248年）建造，用花崗岩砌成，墓碑嵌喺六邊形塔型嘅碑座正面，墓碑前方係石作須彌座祭台。

古墓形狀好似一把交椅，闊3.6米、深3米、殘高2米多啲。墓塔上部曾經被毀，修復後高45公分、闊22公分。墓碑刻有碑文：「默堂黃居士塔。公以頓悟，得大堅固，留頌西歸，壽六旬五。淳祐戊申，書云晦日，敕嶺之陽，卜云其吉。奉塔五子：中行、中銳、中建、中立、中通，遷志」。

墓前以及墓北邊有黃默堂後人黃菊坡、黃觀禮等人嘅墓葬。

## 參考

類:福田區
類:深圳建築
類:南宋
日本推理文學大獎

**日本推理文學大獎**（）係每年由光文文化財團頒發，旨在鼓勵優秀嘅推理小說而響1998年設立嘅創作文學獎。

日本推理文學大獎分成普通獎（頒畀在世嘅作家）同特別獎（頒畀過咗身嘅作家）。

## 歷年得主

## 出面網頁
* 財団法人光文文化財団 ミステリー文学資料館（公式サイト） - 過去の受賞者リストなど
韋布斯特峰

**韋布斯特峰**係南極洲嘅山峰，響葛拉漢地西岸，懷克羅冰川以西，海拔高度1,065米。嗰個山峰俾英國測量隊繪入地圖，依家由南極條約體系管理。
甄玄成

**甄玄成**（），中山人，南梁、西梁官員。

甄玄成熟讀經史，擅長撰寫文章，年少就獲梁簡文帝知曉，任命為錄事參軍跟隨蕭詧鎮守襄陽，轉任中記室參軍，參與咗唔少政事決策。後來甄玄成認為江陵兵器充足，於是懷有異心，秘密寫信畀梁元帝投誠，但信件落入蕭詧手中。蕭詧信奉佛教，常願不殺誦讀《法華經》嘅人，甄玄成因為經常誦讀《法華經》而免死。之後蕭詧見到佢經常講：「你真係得到《法華經》嘅力量啊。」西梁建立後，佢先後任職中書侍郎、御史中丞、祠部尚書和吏部尚書，大定六年（560年）死，贈侍中、護軍將軍，有文集《甄玄成集》十卷，賦一篇《車賦》。

## 屋企人
* 仔甄詡，年少沉着聰慧，熟習政事，喺西梁歷任中書舍人、尚書右丞，隋朝廢除西梁後跟隨蕭琮入朝，授開府儀同三司，最後官至太府少卿。

## 參考

### 參考文獻
* 《周書》·卷四十八·列傳第四十
* 《北史》·卷九十三·列傳第八十一
* 《後梁春秋》·卷上
* 《隋書》·卷三十五·志第三十
* 《舊唐書》·卷四十七·志第二十七
* 《新唐書》·卷六十·志第五十
* 《王禎農書》·卷十七
土器手司

**土器手司**，日本男動畫師，出身於鹿兒島縣指宿市。佢嘅代表作係由佢擔任人物設定嘅《搞怪拍檔》系列。

## 生平
土器手司早年喺設計學校學習之後，以動畫工作室Studio LQQK（）員工身份，參與1981年由大型動畫公司東映動畫製作嘅電視動畫《新竹取物語 千年女王》，負責動畫一職，自此喺動畫業界出道。1984年，土器手喺EIKEN製作嘅電視動畫《》第一次擔任原畫。佢亦以原畫一職先後參加過《》、《忍者哈特利》、《》、《SPACE COBRA》等等好多電視動畫。

1983年，土器手開始參加作品《亞空大作戰斯蘭格爾》、《》、《》嘅動畫製作。並喺《亞空大作戰斯蘭格爾》第一次（第10話）擔任作畫監督，及《超攻速加爾比昂》擔任片頭曲動畫嘅原畫，之後先轉為自由身。

之後，土器手以日昇動畫（日本日昇動畫時期）自家原創機器人電視動畫《巨神GORG》，因擔任作畫監督工作開始喺動畫業界活躍。此時，呢齣動畫嘅導演安彥良和對自己原作作品嘅作畫檢查有相當嚴厲嘅要求，但係到咗後期，土器手嘅實力得到安彥認同，因此成為唯一俾安彥信任嘅作畫監督，俾土器手可以自己發揮。唔只係噉，由〈〉出版嘅小說版《巨神GORG》插圖都係由土器手擔任。

## 主要參加作品

### 電視動畫

* 新竹取物語 千年女王（1981年，動畫）
* 忍者哈特利（1981年，原畫）
* 福星小子（1981年，作畫監督）
* （1982年，原畫）
* （1982年，原畫）
* （1982年，原畫）
* SPACE COBRA（1982年，原畫）
* 亞空大作戰斯蘭格爾（1983年，作畫監督）
* （1983年，作畫監督）
* 無敵三四郎（1983年，原畫）
* （1983年，原畫）
* （1984年，原畫）
* （1984年，OP原畫）
* 巨神GORG（1984年，作畫監督）
* 搞怪拍檔（1985年，**[[人物設計|人物設定]]**、作畫監督）
* 相聚一刻（1986年，作畫監督）
* 妙手小廚師（1987年，作畫監督）
* 機動警察（1989年，作畫監督）
* 元氣小子（1992年，原畫）
* 熱血最強（1993年，DN作畫）
* 無責任艦長（1993年，作畫監督）
* 霸王大系龍騎士（1994年，分鏡、演出）
* 新機動戰記高達W（1995年，演出、作畫監督）
* 機動神腦（1998年，分鏡）
* 餓沙羅鬼（1998年，ED分鏡&演出&作畫監督）
* 快傑蒸汽偵探團 TV ANIMATION SERIES（1998年，演出）
* 超速搖搖（1998年，演出）
* ∀高達（1999年，機械設定協力、作畫監督、後期ED）
* 天使不設防！（1999年，分鏡）
* 犬夜叉（2000年，OP原畫）
* （2003年，分鏡）
* 黑神 The Animation（2009年，作畫監督）
* 夏色奇蹟（2012年，原畫）
* Classica Loid（2016年，原畫）

### OVA

* 搞怪拍檔 諾蘭蒂亞之謎（1985年，**人物設定**、作畫監督）
* （1985年，原畫）
* （1985年，原畫）
* 搞怪拍檔 OVA系列（1987年，**人物設定**、作畫監督、分鏡）
* （1987年，原畫）
* 搞怪拍檔 謀略的005便（1990年，**人物設定**、作畫監督）
* （1990年，**人物設定**）
* 機動警察 後期OVA系列（1992年，分鏡、作畫監督）
* 絕對無敵雷神王（1992年，機械作畫監督）
* 人魚之傷（1993年，原畫）
* 搞怪拍檔 FLASH（1994年，分鏡、演出）
* 霸王大系龍騎士 亞迪傳說終結篇（1996年，**導演**）
* 宇宙世紀余話（1996年，原畫）
* （2010年，**總作畫監督**）※高橋留美子展（原畫展）上映OVA。
* 機動戰士高達UC（2010年，原畫）
* 宇宙浪子（2014年，圖畫劇場分鏡&作畫監督）
* 機動戰士高達THE ORIGIN（2015年，原畫）

### 電影動畫

* 忍者哈特利：忍忍故鄉與大作戰之卷（1983年，原畫）
* （1985年，作畫監督）
* （1986年，作畫監督）
* （1986年，原畫）
* （1986年，原畫）
* 劇場版 搞怪拍檔（1987年，**人物設定**、作畫監督）
* （1989年，原畫）
* 機動警察2 the Movie（1993年，原畫）
* SD高達外傳 聖機兵物語（1993年，分鏡、演出）
* Macross Plus MOVIE EDITION（1995年，原畫）
* 新機動戰記鋼彈W Endless Waltz 特別篇（1998年，原畫）
* ∀高達 地球光（2002年，作畫監督）
* 哥吉拉 最後戰役（2004年，間隔動畫）
* 犬夜叉：紅蓮的蓬萊島（2004年，原畫）
* 機動戰士Z高達：A New Translation -星之繼承者-（2005年，原畫）
* 機動戰士Z高達II：A New Translation -戀人們-（2005年，原畫）

### 遊戲

* （艾尼克斯 1988年，**人物設定**）
* （TAKARA 1995年，列傳模式嘅全身插圖原畫）
* 麻雀2（1996年，**人物設定**）
* （1996年－1997年，**人物設定**）
* SD高達 G世代（1998年，cut in原畫）
* （2000年，cut in原畫）

### 書本

* 冒海！（ 1984年，負責插圖）

## 參考

* 「 WHO ARE YOU 5 ALL THAT 土器手司 昨日今日明日」《My Anime》1985年（月號未詳）

## 出面網頁

*  （日文）－土器手司嘅官方個人網站。
* 巨神GORG Web （日文）－土器手司嘅期間限定官方網站。本網站亦有發表由土器親筆繪製嘅插圖。
青衣西路

**青衣西路**（**Tsing Yi Road West**）係香港新界青衣島一條路，北接楓樹窩路，南到青衣路。路入面其中一段係寮肚橋，係香港少數跨谷行車橋。
朱恒文

**朱恒文**（；；）係中國大陸嘅差人兼中國共產黨員，江西宜春人。佢1995年畢業之後曾經先後喺廣東省公安廳嘅監察室同政治部人事處做過副科長同科長職務、反恐怖工作處嘅副處長，亦去過惠州惠陽做過公安局副局長。期間攞過個人二等功1次、三等功3次、個人嘉獎3次，亦攞過中共廣東省公安廳直屬機關委員會優秀共產黨員。

2018年4月16號晏晝，佢喺廣東珠海查緊單潛逃罪犯啲大案時突發腦出血，經搶救最後喺18號中午證實不治，終年45歲。

## 註同攷
;註

;攷

## 連出去
* 广东省公安厅刑侦局副处长朱恒文突发脑溢血殉职 中國警察網 （2018-04-27）
* 广东省公安厅刑侦局副处长朱恒文因公牺牲：连续工作脑干出血 騰訊 （2018-04-27）
* 广东省公安厅刑侦局副处长朱恒文因公牺牲：连续工作脑干出血 澎湃 （2018-04-20）
* 干警朱恒文办案时突发疾病因公牺牲  信息时报 （2018-04-28）

恒文
類:江西人
類:中國警察
類:中國共產黨員
KOHO

**KOHO**係香港一座寫字樓，喺九龍觀塘鴻圖道75號，13層樓高，前身係建大工業大廈，2013年畀鵬里資產用9.8億港紙買咗，2014年完成翻新同改名，2014年再畀新世界發展用16億港紙買咗。
地利黃金閣

**地利黃金閣**（）係香港新界元朗橫洲近朗屏站一個中型私人別墅屋苑，總面積約12,000平方米，有90幾幢唔超過3層嘅別墅。屋苑內有全幢、複式或者單層嘅單位，每層標準建築面積約700平方呎。2樓單位連接天棚業權，地下單位業權就連接唔同面積嘅花園，部份可以停泊一部或以上嘅車。
Grosvenor Place

**Grosvenor Place**係香港一座私人住宅樓，喺香港島淺水灣淺水灣道117號，2004年起好，21層樓高。
靖林

**靖林**係香港一座私人住宅樓，喺香港島南區薄扶林薄扶林道124號，20層樓高，由信德集團發展，2007年起好。
倚南

**倚南**係香港一座私人住宅樓，喺香港島鴨脷洲鴨脷洲大街68號，35層樓高，由恆基地產發展，2017年起好。
KC100

**KC100**係香港一座寫字樓，喺新界葵涌葵昌路100號，12層樓高，前身係運通製衣大廈，2010年畀香港金寶用4.18億港紙買咗翻新同改名。KC100喺2017年開咗個「佛羅倫斯小鎮」特賣場。
都會坊

**都會坊**係香港一座寫字樓，喺新界葵涌葵喜街38號，23層樓高，由會德豐發展，2004年起好。
瑞康工業大廈

**瑞康工業大廈**係香港一座工業大廈，喺新界葵涌青山公路葵涌段543至549號，21層樓高，1971年起好。
紅磡商業中心

**紅磡商業中心**係香港一座寫字樓，喺九龍紅磡馬頭圍道37-39號，分A、B兩座，11層樓高，由長江實業發展，1982年起好，最底四層係商場，叫紅磡廣場。
Tower 535

**Tower 535**係香港一座寫字樓，喺香港島銅鑼灣謝斐道535號，25層樓高，由豐泰地產發展，2016年起好，最底四層係商場。

## 租客
商場有唔少日本餐廳同埋日式寵物超市，寫字樓就有WeWork同DJI等嘅租客。

## 參考

## 拎
*Tower535
The Hennessy

**The Hennessy**係香港一座寫字樓，喺香港島灣仔軒尼詩道256號，31層樓高，由信和集團發展，2008年起好。
奧運大樓

**奧運大樓**，係香港港協暨奧委會總部，亦係香港多數體育總會嘅辦公大樓，喺香港島銅鑼灣掃桿埔香港大球場側邊，3層樓高，1994年起好。

呢座樓原名「體育大樓」，2005年，為咗紀念香港有份協辦2008北京奧運馬術比賽而改名。

## 出面網頁
*奧運大樓管理有限公司

類:香港運動
明石燒

**明石燒**（）係日本關西一種地方小食，睇落同章魚燒相似，但製作方法唔同。明石燒源自兵庫縣明石市，喺兵庫縣至大阪市一帶比較常見。

## 名
喺明石市周邊嘅東播磨地區（特別係加古川市、高砂市、播磨町、稻美町）、神戶市西部（譬如西區、垂水區、須磨區），當地人嗌佢做「**玉子燒**」，但喺第啲地方叫「明石燒」，費事同第種「玉子燒」溝亂。

## 做法
麵粉、蛋同水攪勻，開成粉漿。將粉漿倒入有凹位嘅燒熱嘅鐵板，加入八爪魚，時不時用筷子翻轉，燒成球型。

## 同「章魚燒」嘅分別
明石燒嘅雞蛋含量高過章魚燒。另外，明石燒會跟昆布高湯，所以又有人話明石燒係「有得飲湯嘅章魚燒」。舖頭亦會提供醬料，等食客可以選擇抆啲醬落明石燒，就噉乾食。

## 睇埋
*章魚燒

## 註

## 參考

## 出面網頁

* 
* 明石市政府嘅介紹
* 明石觀光協會嘅街招
* 明石燒，傳統嘅蓬鬆感：章魚燒同相似嘅味道
浪琴園

**浪琴園**（）係香港南區一個住宅屋苑，喺香港島大潭道38號。總共有5座物業，喺1990年落成，提供374個分層單位，發展商係新鴻基地產。

## 單位
浪琴園分成374個住宅單位，每層兩伙，每個住宅單位設落地大窗，附有露台，住戶可置身戶外觀賞大潭灣景色。

## 設施
浪琴園屋苑入邊有室內外游泳池、網球場、壁球室、健身室、桑拿及蒸氣浴室、宴會廳等，並提供餐飲服務，可外賣送到住戶單位。此外，住客亦可以去赤柱廣場購買日常用品。

## 鄰近地方

* 美國會所
* 龜背灣沙灘
* The Manhattan
* Blue Water

## 交通
**交通路線列表**

; 大潭道



## 參考
香港電影金紫荊獎最佳編劇

**[[香港電影金紫荊獎]]最佳編劇**每年由香港影評人協會頒發，表揚年度最出色嘅電影編劇。至今獲獎最多嘅編劇係游乃海，攞過4勻。

## 得獎同入圍一覽
注意:

* "†" 代表香港電影金像獎**得獎者**。
* "‡" 代表香港電影金像獎**提名者**。
* "§" 代表**香港電影金紫荊獎**得獎者，但係喺香港電影金像獎**攞唔到**提名。

### 1990年代

### 2000年代

編劇
華懋交易廣場

**華懋交易廣場**係香港一座寫字樓，喺香港島鰂魚涌海灣街1號，25層樓高，由華懋集團發展，1993年起好。

## 睇埋
*華懋交易廣場二期（北角）
麗晶中心

**麗晶中心**係香港一座寫字樓，喺新界葵青區葵涌和宜合道63至73號，分A、B兩座，1996年起好。
灌水

**灌水**本身係商業用語，指不良商人喺啲貨品，譬如肉類，灌入水分來謀取暴利。引申意思包括所有作假、濫竽充數嘅行為。而今呢個詞作為網絡用語，又可以指網站用戶用冇乜意義嘅字句，或者重複字句，或者濫發表情文字回覆帖子嘅行為。

## 睇埋
* 中國大陸網民出征Facebook
* 網絡機械人
* Lsjbot
梁雯蔚

**梁雯蔚**（，）係香港女演員及模特兒，前香港無綫電視經理人合約女藝員，亦係2017年度香港小姐競選嘅十強佳麗。

梁雯蔚19歲開始涉足演藝圈，喺英國伯明翰大學學院修讀企業管理系。畢業後參選《2017年度香港小姐競選》，但五強止步，之後讀第29期無綫電視藝員訓練班，加入無綫電視，做咗無綫電視經理人合約女藝人。2018年12月讀完英國華威大學項目管理碩士。

## 簡歷
### 讀書時期
梁雯蔚喺小學時期，考過全級第三名，係交響樂口琴隊、乒乓球校隊、體操隊同校園電台小DJ，亦參與過三屆香港學校粵曲歌唱比賽、第57屆香港學校英文朗誦節，攞優良同良好成績、乒乓球比賽青少年組女子單打攞季軍，喺2005年度香港教學網資優學生比賽、第六屆芳草杯少兒書畫大賽同2005-2006年度香港學校粵曲推廣計劃，都攞到優異獎，亦曾喺查篤撐兒童粵劇團於高山劇場演出《白蛇傳》中，擔任小司儀。

喺中學時期，梁雯蔚放棄入讀香港神託會培基書院，就讀東華三院馮黃鳳亭中學，藝人陳敏之、楊卓娜同王丹妮都係佢中學師姐。佢入讀精英班，亦係品行優異生，考過全級第四名；中文科全級第一；英文科全級第二；地理科全級第三；視覺藝術同體育科亦攞突出表現獎。佢做過校報編委會主席，負責編輯學校通訊《亭園》、攝影學會主席、升學就業輔導服務組副主席、領袖生組長、學生輔導組副組長、中文學會聯絡同文書、地理學會幹事等，同時係中英文辯論隊、朗誦隊、籃球隊、星榆舞蹈學校中國舞成員，2008年參與過第29屆北京奧林匹克運動會──由北京奧組委、香港舞蹈總會、香港奧馬委合辦嘅馬術比賽，以香港體育展示表演中國舞團隊，喺沙田馬場表演大型中國舞蹈。喺歡樂滿東華2008由鄭少秋主唱，王國潼拉二胡《梁祝》一曲中，作中國舞表演，並喺第44、45屆學校舞蹈節攞到中國舞（群舞）甲級獎、全港青年學藝比賽舞蹈比賽（中國舞）銀獅獎、沙西區學界籃球賽女丙組錦標賽（第二組）團體殿軍、第59-63屆香港學校中英文朗誦節，攞到優良同良好成績，2007-2008年度曾獲得中文科舊曲新詞創作大賽亞軍，2009-2010年度中文科廣泛閱讀計劃中三級季軍，亦參與多屆社際戲劇比賽，並攞過幾次冠軍。

梁雯蔚17歲去澳洲布里斯本昆士蘭科技大學修讀大學基礎班，同澳籍寄宿家庭一齊生活，亦喺澳洲昆士蘭大學學過德文。17、18歲時，佢自己去過黃金海岸及墨爾本旅遊。2014年回流香港，繼續讀大學課程之外，機緣下喺英皇娛樂演藝創意學院兼讀嘅演藝專業文憑，由蕭鍵鏗同佢個仔任教，並開始佢演藝事業；2017年6月喺英國伯明翰大學學院企業管理系以榮譽學士畢業。

### 演藝事業
梁雯蔚喺2014、2015年19歲時，曾客串英皇電影《三條友飲醉走》同《幸運是我》、Property Finder Advertising Limited/Room3 Limited《愛的禮物》微電影等，喺2015年加入北京村木田國際文化傳媒有限公司（香港）（Star Village Entertainment) 參與幕後工作，擔任副導、編劇、攝影、後期指導等職務；2016年為進修演藝，曾入選做北京電影學院影視表演系學生，之後佢開始做模特兒，曾經係模度勢 Model International Ltd.、SING MODEL LTD.、Model Factory Ltd. 等模特兒公司嘅模特兒，並接受過模度勢（Model International Ltd.）模特兒訓練，陳繹嵐係佢導師之一。2017年佢亦加入過台灣知名UpLive直播平台，參與主播工作。

2017年6月佢參選《2017年度香港小姐競選》，身高得五呎二，係嗰屆最嬌小嘅佳麗，選情唔畀人睇好，有傳媒甚至話佢係「出局大熱」，最終佢都入到決賽十強，並獲得 big big channel 最佳髮腳大獎。參選完後，佢入讀第29期無綫電視藝員訓練班，2018年4月並正式同無綫電視簽約做旗下經理人合約藝人。

2020年4月佢以素人身份參加 big big channel 嘅網上煮食節目《疫境廚神》，佢嘅YouTube頻道SL Ventures拍攝製作嘅黃金牛奶 X 薑黃拿鐵咖啡、黃金紫薯湯圓、迷你班㦸同埋星空雪耳桃膠糖水短片都入選，當中星空雪耳桃膠糖水嘅短片更獲選為《疫境廚神500道滋味》第十組呃Like美食最高票數，喺「最受歡迎疫境廚神」選舉獲得第28名。

至2021年3月，佢加入無綫電視3年間，拍攝超過50齣電視劇。

2021年5月佢參加咗「Art Piece x Cloudbreakr x Snap Up」第一屆品牌大使訓練班，成為 Art Piece 嘅品牌大使，並參與 Art Piece 直播工作。

## 參與作品
### 電視劇（[[無綫電視]]）

### 綜藝節目（[[無綫電視]]）

### 網劇 ([[邵氏兄弟]])

### 電影

### 微電影

### MV

### 廣告及宣傳

### 時裝表演

### 舞蹈表演

### 雜誌刊物

### 網誌
* 2019：U Blog , Talk@Cosmo (至2019年9月)

### 獎項

## 參考

## 出面網頁
* 梁雯蔚
* 梁雯蔚嘅TVB個人資料
* 
* 
* 
* 梁雯蔚 Official YouTube
* 梁雯蔚 SL Ventures YouTube
灌水 (搞清楚)

**[[灌水]]**通常指做假嘅行為，或者網絡用戶大量發帖嘅行為，重可以係：
* 飲茶灌水，交際應酬，通常為咗討好對方
* 灌水鎮，中國遼寧省丹東市寬甸滿族自治縣轄下嘅鎮。
* 灌水站，鳳上鐵路、通灌鐵路嘅車站。
生雞蛋撈飯

**生雞蛋撈飯**，又叫**生雞蛋拌飯**，係種日本嘅飯，將生雞蛋、豉油放落一碗白飯度撈勻，通常當早餐食。
紅豆飯

**紅豆飯**，又叫**赤飯**，係種日本嘅飯，將紅豆同糯米煮成飯，通常喺喜慶場合（譬如生日或者結婚）食。
日式燴飯

**日式燴飯**，又叫**雜炊**（日文寫做**雑炊**），係種日本嘅飯，將上湯放落煲飯，再用豉油同麪豉調味，配肉食、海鮮、菇、菜蔬等等餸料去煮返熱，煮成好似粥噉樣。
日式咖喱豬扒飯

**日式咖喱豬扒飯**係種日本嘅飯，將日式咖喱飯同日式豬扒飯結合，用到日式炸豬扒淋上日式咖喱，配白飯食。
黃凱琪

**黃凱琪**（，）係香港無綫電視基本藝人合約女藝員，喺2017年度香港小姐競選入圍最後十強。

## 出面網頁
*
孫循徽

**孫循徽**，安徽桐城人，係一個清朝政治人物。

孫循徽曾經喺1749年接替賀祥珠任寶山縣知縣，同年稍後由田聯芳接任。

## 參考
*
中華冷麪

**中華冷麪**係種日本嘅冷麪，將煮熟嘅拉麪加埋各種切成幼條嘅餸料（譬如日式甜蛋、紅蘿蔔、青瓜、雞肉）同醬汁，撈埋凍食，通常喺夏季先至食。
消失的檔案

**消失的檔案**（Vanished Archives）係香港紀錄片，由羅恩惠執導。内容主要描述六七暴動。2017年喺香港上畫。喺美國及加拿大多個城市亦有放映過。

羅恩惠原計劃拍攝關於六七暴動少年犯嘅紀錄片，搜集資料嗰時發覺六七暴動檔案啲正本冚嘭冷運咗返英國，保存喺英國國家檔案館，而香港歷史檔案館嘅影印件竟然幾乎全部消失，只剩低21秒嘅影像。羅恩惠因為噉使咗4年時間搜集資料拍攝《消失的檔案》。

## 睇埋

* 六七暴動

## 參考

## 出面網頁

* 消失的檔案
* 消失的檔案Facebook專頁
* 眾說 - 消失的檔案
* 消失的檔案眾籌網站
巒山壹號

**巒山壹號**（The Home Resort）係香港元朗一個私人屋苑，喺天水圍北沙江圍。2015至2016年分階段落成入伙。

## 住宅
屋苑原計劃有約65幢樓高2層嘅住宅，提供195個住宅單位，單位面積大約800幾平方呎，但實際上部分座數並冇與建。

## 交通
本邨喺平日非繁忙時間提供免費專車來往天水圍站。其餘時間須步行10分鐘前往流浮山道搭下列路線巴士出入。**交通路線列表**
巴士


此外，住客可步行20分鐘至天頌苑，交通選擇會較多。

## 參考

* 天水圍巒山壹號全新獨立洋房-蘋果日報
* 樓價瘋升 轉吼另類物業 395萬買別墅式村屋諗得過
Николай Алексеевич Глушков

**Nikolai Alekseevich Glushkov**（，）係俄羅斯商人。

## 生平
1999年，佢同 Boris Abramovich Berezovsky 涉及俄羅斯航空案而俾人調查。2000年12月，被指控洗錢同舞弊而被判五年監禁。2006年，因另外一項舞弊被定罪，不過判刑緩期執行。

2010年，佢獲得英國政治庇護，並開始長期批評普京。2018年3月4號，英國前俄羅斯間諜毒殺案爆發，12號，Glushkov 俾保鏢發現佢喺倫敦屋企個浴室離奇身亡。

## 參考來源

類:異見人士
焗飯

**焗飯**（英文：**baked rice**）係用焗方式整嘅飯，材料炒飯、肉類、蔬菜同醬汁，有時會加埋芝士。

## 種類
*焗豬扒飯
*焗牛扒飯
*焗牛柳飯
*焗雞皇飯
*焗雞球飯
*焗葡國雞飯
*焗雞扒飯
*焗魚柳飯
*焗石斑飯
*焗海鮮飯
*焗肉醬飯
*焗羊腩飯
*焗羊肉飯
*焗牛肉飯
*焗牛腩飯
*焗斑腩飯
*焗羊扒飯
*焗肉片飯
*焗香腸飯
*焗雜菜飯
*焗磨菇飯
*多利亞焗飯
威爾斯路易王子

**威爾斯路易王子**（，英讀：，，），全名**路易·亞瑟·查理斯**（），係威爾斯親王威廉同王妃嘉芙蓮嘅細仔、英女王伊利沙伯二世第六個曾孫。佢係英國王位第四順位繼承人，排喺佢老豆、哥哥佐治王子、姐姐莎樂公主之後。2013年王位繼承法修訂之後，王子唔再一定排喺公主前邊繼承王位，所以路易王子成為英國王室有史以來第一位繼位次序排家姐後邊嘅王子。

## 出世
2017年9月4號，堅星頓宮宣布劍橋公爵威廉夫婦可能會有第3個細路，2017年10月17號確認咗消息，預產期喺2018年4月。2018年3月22號，劍橋公爵夫人開始長達11個禮拜嘅產假。

2018年4月23號，堅星頓宮宣布劍橋公爵夫人喺凌晨開始分娩，據報呢一日亦係實際嘅預產期。當日11點01分（英國夏令時，10:01 UTC），嘉芙蓮生咗重3.8公斤嘅男嬰。威廉王子全程侍產。醫療團隊由蓋伊·索普-比斯頓（）率領。男嬰出世7個鐘之後，嘉芙蓮抱住佢一齊喺聖瑪麗醫院嘅麗都翼（）外同世人見面。

## 參考

## 出面網頁
* The Duke and Duchess of Cambridge website

類:英國王室
土木工程

係工程學嘅一個分支，負責設計、起、同埋維修人類生活嘅地方。土木工程整嘅嘢包括土地、樓宇、港口、路、橋等等基礎建設，亦負責供水、排污、排洪同埋環境管理以確保城市同村莊適合人類居住，而且能夠提供生活必需品。

正因為土木工程涉及成個建成環境，所以土木工程嘅學科同行業範圍好闊，包函好多唔同工種，下轄唔少專科。主要專科包括土力工程、結構工程、水利工程、環境工程同建築工程。土木工程同建築學、規劃、測量有密切聯繫，但一般睇成唔同行業，不過亦有行內人覺得呢啲行業應該合併成一個建成環境專業。

從事土木工程嘅專業人士叫土木工程師。

## 歷史

土木工程呢樣嘢，自從人類由遊牧民族變成定居嘅群體開始就有。人類起樓、修橋起路嘅痕跡可以追溯到舊石器時代。古埃及、古印度、美索不達米亞全部都喺人類開始定居嘅時候就發展咗建築技術。漢字文化圈方面就有大禹治水同萬里長城等等嘅大型建設。直至歐洲中世紀，工程師、建築師同工匠之間並無清楚嘅分界。

現代土木工程學追溯自十七世紀歐洲。現代工程學相比起古代工匠做嘅嘢，最大分別就係現代工程學會用計量嘅方法嚟設計。意大利嘅伽利略用數學公式表達樑嘅設計理論；英國嘅牛頓繼而發展力學。法國嘅納維再改良佢哋嘅理論，成為今日結構工程學嘅基礎。英文同法文叫「土木工程」做「民事工程」（、），因為土木工程起嘅路、橋、水塘等等多數係民用建築，傳統上同軍事工程對立。

十九世紀以來，鋼筋石屎興起，煉鋼技術又越嚟越精湛，令到鋼同埋石屎成為土木工程最常用嘅結構材料。電腦近年普及，帶挈電腦輔助設計嘅發展，使到畫圖同埋修改設計嘅工序越來越簡單。電腦嘅計算能力越來越勁，令土木工程師可以用有限元素法去分析同設計形狀複雜嘅建築，唔再俾基本幾何形狀局限。

## 分支
土木工程可以按學術範疇大致分成四個專業：結構工程、岩土工程、環境工程、同埋建設工程。另外又按應用範疇分成唔同嘅專業，例如海事工程、地震工程、交通工程、水利工程等。

### 結構工程
結構工程利用結構設計同結構分析嘅方法去設計各種嘅設構，例如橋、屋、鑽油台等等。佢哋用嘅方法建基於力學，基本上就係由一個建築物需要承載嘅力諗起，然後搵啱嘅物料同大細去將啲力傳去一個穩陣嘅地基。

### 岩土工程
岩土工程專責處理泥同石，諗點樣用佢嘅力學嚟承載建築物。故此岩土工程有時又叫做土力學或者土力工程。岩土工程負責處理地基、隧道、路基、地牢，同埋其他人造建築物需要接觸天然泥石嘅地方。

### 環境工程
環境工程負責處理人造結構同埋大自然之間嘅互動，尤其是風同水。環境工程師要處理樓宇點通風、點供水，一條村點排洪，一個新市鎮點做生態保育等等嘅技術問題。

### 建設工程
好多土木工程分支都聚焦喺「起乜」同埋「夠唔夠力」嘅問題度，而唔係處理「點起」。建設工程就專諗一幢建築物究竟起緊嘅時候點算，要用咩次序起，地盤出入應該點安排，需要點樣嘅物流支援，同埋要用乜嘢臨時工事。建設工程可以話係土木工程嘅分支，但佢哋用嘅技術其實更接近製造工程同運籌學。

## 專業資格
土木工程係一個專業，喺世界大部分地方都受政府同埋專業工會監管。土木工程師嘅專業訓練一般由大學學位開始，學生會喺大學度學工程理論，並需要去地盤或者設計寫字樓實習。大學畢業之後，新晉工程師要喺工程機構返工，吸取經驗，再考專業資格。入行條件同埋監管程度視乎地區而異。

## 參考
曼克頓花園

**曼克頓花園**（****）係香港南區大型出租住宅屋苑，喺大潭道33號，發展商係萬泰製衣。

## 單位
曼克頓花園由五座住宅大樓組成，共有312個住宅單位，間隔從兩個睡房到四個睡房不等。每個住宅單位設落地大窗，附有露台，住戶可以置身室外觀賞大潭灣風景。

## 設施
曼克頓花園屋苑內有室內外游泳池、網球場、壁球室、健身室、桑拿及蒸氣浴室。此外，住戶亦可以到赤柱廣場購買日常用品。

## 大件事
* 2010年10月25號，一部曼克頓花園住客專車嗰朝早接載住客返回屋苑，路經赤柱村道一個上斜彎位，司機報稱突然頭暈，車輛失控越過對面行車線再衝出路面跌落兩米下山坡，好彩有山坡大樹阻擋先冇一路跌落去。意外中，車上司機及住客共八人嚴重受傷，現場多名地盤工人合力將傷者救上路面。

## 鄰近地方
*美國會所
*龜背灣沙灘
*浪琴園
*Blue Water

## 交通
**交通路線列表**

;大潭道



## 參考
香港島專線小巴54系路線

**香港島專線小巴54線**係香港小巴服務，來往瑪麗醫院同中環碼頭，係少數能夠直達瑪麗醫院內部嘅公共交通工具。

本線另設輔助線**54M線**，提供來往瑪麗醫院同堅尼地城站嘅專線小巴服務，係54線嘅區間車。

本線另設特別班次**54S線**，淨係喺禮拜一至五17:00前由摩星嶺道單向開往堅尼地城站。17:00後就單向由堅尼地城站開往瑪麗醫院（正門），途經摩星嶺道。

## 史
*1994年10月30號，54線開辦，初時總站係舊薄扶林道（即薄扶林道88C翠林苑門外）。
*日期不詳，54線增設由摩星嶺道開往中環碼頭嘅特別班次。
*2010年9月1號，54線喺摩星嶺道開出並獲正式編號為54S。
*2011年9月7號，進智公交旗下Gurnard Holdings Limited以2.15億元作價，全面收購中環專線小巴有限公司所有股權，2011年10月31號完成收購。
*2011年11月1號，本線同54S正式成為進智公交旗下路線。
*2014年4月27號，加價，全程收費由HK$6.5調整至HK$7，而分段收費由HK$2.3-$5則調整至HK$2.6-$5.3不等。
*2014年12月28號，新增54M（瑪麗醫院－堅尼地城站），係54線嘅區間車，該線新增同港鐵堅尼地城站嘅八達通轉乘優惠，成人次程可減收HK$0.5。
* 2015年10月11號，54M線實施下列改動，以方便乘客轉乘港鐵及穩定班次：
** 廢除循環運作，改喺堅尼地城站及瑪麗醫院設雙邊總站；
** 來回程改經士美菲路延長段及薄扶林道，唔經域多利道及摩星嶺道；
** 於禮拜一至五上午繁忙時間加開四班由摩星嶺道往堅尼地城站，及黃昏繁忙時間增設四班堅尼地城站往瑪麗醫院嘅特別班次，依改路前嘅走線行駛。
*2016年8月15號：
**54M線早上繁忙時間由摩星嶺道往堅尼地城站，以及黃昏繁忙時間途經摩星嶺嘅特別班次改由54S提供，並增開17:00由堅尼地城站開出嘅班次。
**54S線由中環碼頭大幅縮短至堅尼地城站，並加密班次至每15-30分鐘一班；同時54M線繁忙時間行經摩星嶺道嘅來回程特別班次都改用呢條線嘅名義提供，並增設由堅尼地城站開出嘅17:00班次。
* 2018年1月26號，全港首架低地台小巴登陸54M線，係首條試用低地台小巴嘅專綫小巴線。

## 服務時間及班次

;54線

;54M線

;54S

## 參考
*運輸署－港島區專線小巴路線第54號
*681巴士總站－小巴54線
*681巴士總站－小巴54M線
干諾省

**干諾省**（，全稱「**Cúige Chonnacta**」；，英治時期舊稱「**Connaught**」），係愛爾蘭四個省當中位於西部嗰個。有5個郡。

## 參考
*https://www.tripsavvy.com/the-province-of-connacht-1542450
*https://www.independenthostelsireland.com/Connacht/connacht.htm

## 睇埋
* 愛爾蘭各省
* 干諾省欖球協會
* 干諾省蓋爾運動協會
南北離散家族重聚

**南北離散家族重聚**（）係一項由大韓民國（南韓）、朝鮮民主主義人民共和國（北韓）政府聯手舉辦嘅活動，俾分散喺兩國嘅屋企重逢。第一次活動喺1985年舉行，之後到2000年先再搞。到到2018年4月，南北離散家族重聚活動總共搞咗20次，超過2.2萬人參加。由於兩國關係多變，所以南北離散家族重聚能否進行，被視為朝鮮半島關係嘅指標。

## 史
二次大戰結束後無耐，朝鮮半島分裂成兩個國家。1950年，隨著韓戰爆發，大量家庭分散兩地。由於兩國敵對，分離異地嘅親人無法通訊。1971年，大韓民國紅十字會協助分離兩國嘅屋企互通消息同重聚，為南北離散家族重聚活動立下契機。1985年，兩國商議之後同意，喺嗰年9月20至23號，分別喺漢城同平壤舉行家族重聚活動。不過，隨著兩國關係發生變化，呢項活動一直暫緩。2000年，韓國總統金大中推行陽光政策，家族重聚活動重新展開。此後，呢項活動隨著南北關係時好時壞而斷斷續續舉行。2018年4月，南北韓首腦會談，兩國同意再度舉辦家族重聚活動。

## 歷次南北離散家族重聚一覽

* 離散家族故鄉訪問團﹕1985年9月20號-9月23號
* 第1次離散家族重聚﹕2000年8月15號-8月16號
* 第2次離散家族重聚﹕2000年11月30號-12月2號
* 第3次離散家族重聚﹕2001年2月26號-2月28號
* 第4次離散家族重聚﹕2002年4月28號-5月3號
* 第5次離散家族重聚﹕2002年9月13號-9月18號
* 第6次離散家族重聚﹕2003年2月20號-2月25號
* 第7次離散家族重聚﹕2003年6月27號-7月2號
* 第8次離散家族重聚﹕2003年9月20號-9月25號
* 第9次離散家族重聚﹕2004年3月29號-4月3號
* 第10次離散家族重聚﹕2004年7月11號-7月16號
* 第11次離散家族重聚﹕2005年8月26號-8月31號
* 第12次離散家族重聚﹕2005年11月5號-11月10號
* 第13次離散家族重聚﹕2006年3月20號-3月25號
* 第14次離散家族重聚﹕2006年6月19號-6月30號
* 第15次離散家族重聚﹕2007年5月9號-5月14號
* 第16次離散家族重聚﹕2007年10月17號-10月22號
* 第17次離散家族重聚﹕2009年9月26號-10月1號
* 第18次離散家族重聚﹕2010年10月30號-11月5號
* 第19次離散家族重聚﹕2014年2月20號-2月25號
* 第20次離散家族重聚﹕2015年10月20號-10月26號

## 視像會面重聚一覽

* 第1次視像會面重聚﹕2005年8月15號
* 第2次視像會面重聚﹕2005年11月24號-11月25號
* 第3次視像會面重聚﹕2005年12月8號-12月9號
* 第4次視像會面重聚﹕2007年2月27號-2月28號
* 第5次視像會面重聚﹕2007年3月27號-3月30號
* 第6次視像會面重聚﹕2007年8月13號-8月15號
* 第7次視像會面重聚﹕2007年11月14號-11月15號

## 參考
彌山

**彌山**（）係喺日本瀨戶內海宮島嘅山，最高點海拔535米，行政區劃屬於廣島縣廿日市市宮島町地區。9世紀開始就成為宗教嘅修練道場，喺山頂附近起咗好多間神社、堂宇，因此自古就時常有參拜者來呢度。亦正正因為呢度自古成為信仰嘅對象，至今大部分區域仲保持未開發嘅狀態。而今座山同成個宮島一齊劃落瀨戶內海國立公園範圍。

而今山頂有2013年起好嘅展望台「宮島彌山展望休憩所」，山頂周邊有幾個巨石群。北邊山坡係「瀰山原始林」，係「國家天然紀念物」。

現時主要有七條登山路徑，當中包括喺1959年完成啟用嘅宮島纜車，利用宮島纜車自紅葉谷站可至獅子岩站，再步行上山頂。


File:Japam - Miyajima - The Mount Misen mountaintop view(1) 2015.JPG| 自彌山山頂往獅子岩展望台望去之景色
File:Hiroshima Bay (14097127223).jpg| 自彌山往廣島市區方向望去之景色
File:弥山展望台 Mt.Misen - panoramio.jpg| 位於山頂之彌山展望台
File:201201-TaroTokyo-Itsukushima-DSC08992.jpg| 喺山上望到嘅嚴島神社及島上主要街區


## 睇埋

* 瀨戶內海國立公園

## 出面網頁
* 宮島觀光協會
* 宮島纜車
* 日本國指定文化財數據庫（日本文化廳）

類:廣島縣
類:日本嘅山
類:日本旅遊
宮島纜車

**宮島纜車**（）係日本廣島縣廿日市市宮島嘅纜車，1959年開始營運，由廣島電鐵集團嘅經營。

## 線路
宮島纜車包括兩條纜車路線
* 紅葉谷線：自紅葉谷站至榧谷站，全長1.1公里，為複線自動循環式普通纜車，每個車廂最多可乘坐8人。
* 獅子岩線：自榧谷站至獅子岩站，全長約0.5公里，為複線交差式普通纜車，每個車廂最多可乘坐30人。


File:Miyajima Ropeway Momijidani Line 2010.jpg| 紅葉谷線纜車
File:Miyajima Ropeway Shishiiwa Line 2010.jpg| 獅子岩線纜車
File:Japan - Miyajima - Miyajima Ropeway - Mount Misen.jpg| 獅子岩線纜車


## 車站

* 紅葉谷站（）（位於紅葉谷公園內，喺公園入口有提供免費接駁車至紅葉谷站）
* 榧谷站（）
* 獅子岩站（）


File:Momijidani Station 2010.jpg| 紅葉谷站
File:Kayatani Station 2010.jpg| 榧谷站
File:Shishiiwa Ropeway Station - panoramio.jpg| 自彌山登山步道望到嘅獅子岩站


## 睇埋

* 彌山
* 嚴島

## 出面網頁
* 宮島纜車
* 

類:纜車
類:日本交通
類:廣島縣
綠騎士 (作家)

**綠騎士**（），原名**陳重馨**，香港女作家、畫家。佢喺聖士提反女子中學、香港大學英文系畢業。15歲開始發表作品，1973年佢去咗法國，喺巴黎國立高等美術學院學習。1977年起定居巴黎。

## 主要文學作品
* 《綠騎士之歌》
* 《棉衣》
* 《深山薄雪草》
* 《石夢》
* 《壺底咖啡店》
* 《啞箏之醒》
* 《神秘旅程》
* 《花都調色板》

## 參考

## 出面網頁
* 
* http://docs.lib.cuhk.edu.hk/Exhibition/hkchildrenlit/author_35.htm
* 

類:法籍華人
綠騎士

**綠騎士**（）係亞瑟王傳說入邊嘅神秘騎士，由摩根勒菲蠱惑亞瑟王嘅圓桌騎士而創辦嘅邪惡騎士團隊。

## 睇埋

* 高文
* 摩根勒菲
梁文廣

**梁文廣**（，）係第七屆香港立法會議員（九龍西選區），深水埗區議會富昌選區前議員，香港經濟民生聯盟同西九新動力成員。

## 簡介
梁文廣喺聖芳濟書院同天主教新民書院畢業，喺香港浸會大學完成中國商業副學士課程同喺香港公開大學攞到中國商業工商管理學士學位。2007年畢業後成為深水埗區議會委任議員嘅助理。

## 選舉經歷

2011年香港區議會選舉，梁文廣被安排喺富昌選區出選，擊敗爭取連任嘅民協黎慧蘭當選。

2012年第5屆香港立法會選舉，梁文廣排喺梁美芬名單第4位，代表西九新動力參選九龍西選區，最終梁美芬當選連任。

2015年第5屆香港區議會選舉，民協再次派人參選挑戰梁文廣，不過梁文廣成功當選連任深水埗區議員，得票率超過58%。

2016年第6屆香港立法會選舉，梁文廣排喺梁美芬名單第2位，代表西九新動力同經民聯參選九龍西選區，最終梁美芬當選連任。

2019年第6屆香港區議會選舉，梁文廣繼續喺富昌選區尋求冧莊，因為親中派逆民意強行支持逃犯條例修訂，雖然攞到4097票，但依然以184票之差輸畀長西社陣嘅黃傑朗，連任失敗。

喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。

2021年第7屆香港立法會選舉，梁文廣參選九龍西選區，攞到36,840票當選。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考

## 出面網頁
* 
* 
* 
*
火球

**火球**可以係：

## 科學

* 球狀嘅火焰
** 參見核武器當量
* 夸克-膠子電漿
* 球狀閃電
* 火球 (流星體)
* 火流星

## 娛樂

* 火球 (動畫)
廉政公署公務酬酢、餽贈及外訪規管制度和程序獨立檢討委員會

**廉政公署公務酬酢、餽贈及外訪規管制度和程序獨立檢討委員會**（）係香港政府嘅諮詢委員會，喺2013年5月成立。委員會係獨立於廉政公署嘅非法定諮詢組織，專門就廉政公署執行公務期間所接受嘅酬酢與餽贈，以及外訪期間所接受嘅款待進行覆核檢討，並就完善申報制度嘅措施提出建議，以期喺湯顯明任廉政專員時收受餽贈及濫用公款嘅醜聞發生之後，能夠重建廉政公署嘅公信力。

## 組成
獨立檢討委員會由四名成員組成，全部由香港特別行政區行政長官委任。

**主席：**

: 周松崗，亦係貪污問題諮詢委員會主席

**委員：**

: 區嘯翔
: 梁智仁教授
: 梁智鴻醫生

## 職能
獨立檢討委員會直接向行政長官負責，並提交檢討報告，除咗法律上嘅考慮，委員會嘅報告將會公開。

以下係委員會嘅工作範圍：

:# 檢討廉政公署處理公務酬酢、餽贈及外訪開支嘅規管制度和程序，包括申請、報銷同審批嘅安排。
:# 覆核廉政公署各級人員喺上任廉政專員任期內，喺規管制度同程序下嘅符合規定情況。
:# 就任何有助改善規管制度嘅程序和措施提出建議。

## 參考
豐漁里

**豐漁里**可以係：

* 豐漁里 (新北)，新北市金山區轄下一個里
* 豐漁里 (屏東)，屏東縣東港鎮轄下一個里
方榮發

**方榮發**（，）係星加坡工人黨政治人物、生意人，泉漳裔。2012年5月26號開始，成為星加坡國會議員，代表。
嚮導玩

《**嚮導玩**》（）係香港電視娛樂製作嘅遊戲節目，主持係蘇民峰、陳嘉倩，客席主持駱振偉、余逸思，旁白謝茜嘉、達哥。節目由2018年4月23號到4月27號禮拜一到五22:00-22:30喺ViuTV播，再由4月20號到5月13號改去逢禮拜一到五22:30-23:00播，最後兩集喺5月12同13號禮拜六日20:30-21:30播，總共17集。節目係個有關世界各地遊埠知識嘅問答比賽，分做分組賽、準決賽同決賽，最後贏到決賽嘅就係冠軍，攞終極大獎。

ViuTV原本諗住安排呢個節目同無綫電視翡翠台嘅遊戲節目《Do姐有問題2》打對臺，但最後褪軚，等人哋播晒先到自己播。

## 每集一覽

## 冠軍家庭

## 參考

## 出面網頁
*ViuTV：嚮導玩
Good Night Show 全民星戰

《**Good Night Show 全民星戰**》（）係香港電視娛樂製作嘅遊戲節目，亦係「Good Night Show」系列頭一個節目，分做兩季：第一季由2018年4月30號到6月13號逢禮拜一到五20:00-20:45喺ViuTV播，第二季由6月18號到7月13號同一時段播（個別集數除外）。

第一季節目用2018年FIFA世界盃做主題，每集嘉賓都要同ViuTV藝員對戰，玩四個代表唔同國家隊嘅遊戲，嘉賓贏咗就攞走獎金，輸咗就將獎金累積，另外安排活動送畀市民。第二季就換過另一批遊戲，而ViuTV藝員同「民間高手」組成一隊，同嘉賓對戰。

節目嘅「星級主持」有第一季嘅梁漢文、林敏驄，同第二季嘅杜汶澤。其他主持包括強尼、黃心美、陳俞希、黃奕晨、李昭南，演出者包括余采霖、林聞恩、陳炳銓、朱晉傑、虞逸峯、陳子豐、趙詠瑤、黃劍文、肥仔釘、陳安立、李建邦、王詠珩、陳皓雲、羅伊婷、胡希文、爆胎占、羅沛琪、馬倩宜、詹朗林、譚凱倫、廖嘉輝、劉思美、李文意、提子駿、駱振偉、余逸思、王頌茵、朱汶欣、朱柏康、英健朗（小占）同劉泉（魔童）。

viuTV原本諗住安排呢個節目喺22:30時段播，但最後提早到20:00時段播，專登將開臺以嚟一路都係20:00播嘅新聞報道調走配合，同無綫電視翡翠台嘅處境劇《愛·回家之開心速遞》打對臺。

## 每集一覽
### 第一季

### 第二季

## 商場活動
viuTV由5月6號到6月10號每個禮拜日都搞商場活動，將嗰個禮拜嘉賓贏唔到嘅獎金送出嚟，每位成功挑戰活動嘅人都可以贏1000蚊港紙。

## 節目調動
*2018年6月18號到6月22號：為咗配合直播2018年FIFA世界盃賽事，節目順延到22:15-23:00播。

## 睇埋
*《Good Night Show 全民睇波派對》
*《Good Night Show 全民造星》

## 參考

## 出面網頁
*ViuTV：Good Night Show 全民星戰
鉑爾曼大酒店

（）係法國嘅酒店品牌，屬旗下，2007年喺法蘭西島巴黎創辦，業務主要搞酒店生意為主。家下喺歐洲、非洲、中東同亞太區、拉丁美洲夾埋33國同地區都有佢嘅酒店業務。

## 出面網頁

* 
* 
* 
* 

類:酒店
無綫電廣播

**無綫電廣播**（），又叫**電台廣播**，或者叫**聲音廣播**（）係將無綫電波訊號廣泛傳播畀受眾嘅方式，通常由電台送出訊號，可以用收音機去接收。無綫電廣播可以分做調幅廣播（AM）同調頻廣播（FM）兩大制式。
異教

**異教**係宗教術語，由基督教首先用，當初意思係指基督教以外嘅宗教，後尾引申到亞巴郎諸教（猶太教、基督教同伊斯蘭教）以外嘅宗教，甚至係專指一啲唔係主流嘅宗教。皆因信異教嘅人係少數，比較容易畀人歧視同迫害。
海洋學

**海洋學**係自然地理同地球科學嘅分支，專門研究地球上海洋同洋流嘅自然現象、性質同埋變化規律。
## 睇埋
*地理學
*海洋生物學
禮拜 (伊斯蘭教)

**禮拜**係伊斯蘭教嘅祈禱禮儀，亦係伊斯蘭教五功其中一個功，規定咗一日要做五次禮拜。
核糖體

**核糖體**係細胞入面嘅一種細胞器，由核糖核酸同蛋白質組成，主要負責細胞入面嘅蛋白質合成。
胰島素

**胰島素**係種蛋白質賀爾蒙，由胰入面嘅胰島分泌出嚟，主要負責控制身體血糖水平，如果唔夠就會引發糖尿。胰島素嘅化學公式係C257H383N65O77S6。
精神醫學

**精神醫學**（；），又叫**精神病學**、**精神科**，係醫學嘅其中一門專科，專門醫治同預防精神障礙。

## 常見問題

### 上癮

上癮係指一個人重複係噉吸食某啲物質（例：毒品、煙草或者酒呀噉）或者做某樣行為（例：賭錢或者打機），而佢嘅呢種傾向對佢或者第啲人造成損害－例如吸毒吸到傷咗身或者爛賭賭到屋企破產呀噉。

上癮同個腦嘅前額皮層（PFC；包括埋扣帶皮層前部同眶額皮質）好有啦掕：呢啲腦區都識得由中腦度接收訊號；除咗掌管（會幫個人抵抗毒品嘅誘惑嘅）自控能力之外，前額皮層嘅結構仲會幫手產生環境提示同吸毒行為之間嘅連繫－例如家陣個人有好幾次都係一去到酒吧就吸毒，前額皮層會幫手令佢將「酒吧嘅環境」（環境提示）同「又夠鐘吸毒」（行為）聯想埋一齊，搞到佢次次一去到酒吧就有股癮想去吸毒，而研究指呢種環境提示同行為之間嘅連繫係吸毒上癮嘅主因之一，仲可以搞到一個人喺戒咗毒好耐之後先至嚟毒癮返發，例：明明戒咗毒成幾年咁耐，但一返去第一次接觸毒品嗰間酒吧就毒癮返發。

### 抑鬱症

抑鬱症係一種心理病，病人會持續（超過最少兩個禮拜）覺得情緒低落同埋覺得冇嗮人生嘅樂趣呀噉，嚴重起上嚟仲可以出現自殺嘅傾向。

精神醫學上有深入噉研究「抑鬱症要點樣應付」呢條問題，而廿一世紀初開始興起咗用對犒賞系統嘅刺激嚟治療抑鬱症：神經科學界喺 1950 年代開始有方法將電極安全噉植入去人嘅腦嗰度，並且透過呢啲電極嚟刺激個人嘅特定腦區（腦深層刺激）；有研究抑鬱症嘅科學家就開始對呢種技術有興趣－抑鬱症嘅其中一個病徵係失樂（anhedonia），指病人對原本有興趣嘅活動（例如係不嬲玩開嘅嗜好）冇嗮興趣，而神經科學研究表明，抑鬱症往往涉及多個犒賞系統腦區－包括前額皮層同 NAc －嘅活動弱得滯，所以呢啲科學家就喺度諗緊試吓用腦深層刺激嘅技術，用電極刺激抑鬱症病人嘅 NAc，諗住噉做可以人工噉令病人感受到多啲快感，而廿一世紀初嘅研究發現，呢種做法的確有助舒緩抑鬱症嘅失樂症狀。

## 睇埋
*神經內科
*心理治療
*心理學
*智商測驗
*腦力多元
*顱相學

## 引咗
心理分析

**心理分析**（ | ），又叫**精神分析**，係精神病學入面研究潛意識嘅方式，由奧地利神經學家佛洛伊德開始研究出嚟。到咗廿一世紀，心理分析因為缺乏可否證性而冇乜心理學家會用。

## 可否證度

根據精神分析理論，人嘅潛意識度有好多俾人壓抑住嘅慾望，而且精神分析理論仲好興講話呢柞慾望可以引致精神病，但古典嗰套精神分析理論對於點樣量度呢柞慾望同埋「慾望有幾俾人壓抑」就冇乜嘢標準。例如係抑鬱症噉：精神分析話抑鬱症可以係因為人壓抑自己嘅慾望壓抑得勁得滯而搞出嚟嘅，但喺實際應上表明咗，就算個病人冇抑鬱症嘅症狀，個分析師都有得話「係因為個慾望太過壓抑，壓抑到出唔到症狀」－所以根本冇可能知個分析師係唔係真係做咗一個準確嘅預測。呢個理論冇提出一個方案去量度壓抑，搞到用套理論嘅根本冇辦法知個病人係唔係真係壓抑咗啲慾望，冇得量度就自然冇得驗證佢係咪真。到咗廿一世紀初，心理學上嘅研究都唔會再理精神分析呢套理論，會當套理論係假科學－望落似科學，但查實唔合科學原則嘅學說。

## 睇埋
*假科學

## 引述
萬物有靈論

**萬物有靈論**，又叫**泛靈論**，係種信仰，認為天地萬物（包括生物同死物）都有靈性同生命。呢種信仰喺遠古時期已經開始有。
廣州市白雲區第一人民醫院

係中國廣東廣州一有醫療、保健、急救、康復同預防、社區衛生、健康教育喺埋一齊嘅綜合性二甲醫院，1952年開辦，位置喺白雲區機場路1128號（新市近三元里大道口東北角同機場高速新市站東北偏北地方）。

## 史
*1952年：醫院開辦，初期係間好簡陋兼三教九流嘅醫院仔，期間嗌過**白雲區紅十字會醫院**個名。
*1997年：評審做愛嬰醫院。
*1998年：隨住顏樂天紀念大樓起好，醫療質量亦開始出現明顯改善。
*2001年：改名做**白雲區第一人民醫院**。
*2002年：成為廣東省十三家之一兼白雲區唯一社區衛生示範中心醫院。

## 攷

類:廣州醫院
類:廣州市白雲區
米暹

**米暹**（)，係一種喺星加坡同馬來西亞都幾受歡迎嘅幼米粉。馬拉話嘅意思係*暹羅麵*。
九石嶺路

**九石嶺路**（）係中國廣東廣州嘅馬路，喺白雲區新市墟，南邊從新市南街同塘邊大街、浦北大街嘅交界開始，一直向北去到齊富路。成條路似「Z」字形。

## 概要
全長533m，闊11米，雙向2車道。

## 經過嘅道路
條路順序從南到北排，**加粗**嘅字係主幹道：
* 新市南街、塘邊大街、浦北大街
* 金鐘街
* **[[齊富路 (廣州)|齊富路]]**
蕭崗花園路

係中國廣東廣州嘅南北走向馬路，喺白雲區蕭崗，南邊從浦北大街同東門大街嘅交界開始，一直向北去到齊富路同明珠路嘅交界。

## 概要
全長550m，闊13米，雙向2車道。

## 史
條馬路喺白雲新城開發之前屬條比較窄嘅泥路，早期時冇名。2004年因舊白雲機場搬走兼白雲新城搞開發，條路亦重新鋪成水泥路兼改名做**花園路**。2017年，廣州市地名辦考慮到廣州地區太多同名嘅馬路關係而將呢條路改名做**蕭崗花園路**。

## 經過嘅道路
條路順序從南到北排，**加粗**嘅字係主幹道：
* 新市南街、塘邊大街、蕭崗浦北大街
* 金鐘街
* **[[齊富路 (廣州)|齊富路]]**、明珠路
大佛古寺佛世山莊

，簡稱**佛世山莊**，又嗌**祖師塔園**（），係中國廣東廣州一帶佛教特色嘅山莊同寺院，喺白雲區沙太北路603號（115省道嘅K5+020標記位）。

## 史
間嘢從南漢開始屬新藏寺（而家嘅大佛寺）歷代祖師埋靈骨嘅聖地。1996年，僧人耀智法師做咗大佛寺住持之後提出要起返祖師塔園出嚟。直到2001年因大佛寺收返喺白雲山東邊約1公頃嘅祖師塔園用過嘅地方而起間山莊，重定名做**大佛古寺佛世山莊**兼喺同年11月2號開工。山莊直到2004年起好兼開放。

2014年5月17號，山莊提出會搞擴建規模，重喺同年7月1號落實咗噉嘅規劃。

## 攷

## 連出去
* 佛世山庄 廣州佛教

類:廣州寺院
類:廣州市白雲區
類:佛教
余錦豪

**余錦豪**（；），花名**豪仔**（），係退役嘅中國大陸羽毛球手，廣東廣州人，祖籍開平。1997年開始代表廣東體育代表團參加八運會嘅羽毛球比賽。之後加入中華人民共和國羽毛球隊，曾經喺1998年曼谷舉辦嘅亞運會羽毛球賽入面攞過團體亞軍同男雙季軍；1999年喺哥本哈根舉辦嘅蘇迪曼盃攞過混雙同團隊冠軍。2000年亦先後參加過世界羽毛球男子團體錦標賽同埋喺悉尼舉辦嘅奧運會直到同年11月宣佈退役為止。

## 攷
* 羽球明星--余锦豪 蓝天羽毛球网
* 余锦豪 Yu Jin Hao at *www.badmintoncn.com*

錦豪
類:廣州人
類:祖籍開平
類:中國羽毛球員
鍾倩欣

**鍾倩欣**（；）係中國大陸羽毛球手，廣東廣州人。2006年加入中華人民共和國羽毛球隊，曾經喺2007、2008年連續攞咗兩次羽毛球世青賽同埋2011年攞過日本羽毛球超級賽嘅女雙冠軍。

## 攷
* 钟倩欣 Zhong Qian Xin 中羽在线

倩欣
類:廣州人
類:中國羽毛球員
周克華

**周克華**（；；）係中國大陸嘅危險罪犯，重慶人。佢喺2004年4月22號同2005年5月16號，先後喺重慶江北區同沙坪壩區用槍殺人兼搶嘢而被收監直到2008年4月15號出獄。出獄後，先後喺2009～2012年間輾轉到高新區、南岸區、沙坪壩區、及湖南長沙天心區、江蘇南京下關區（而家係鼓樓區）先後犯咗7單連續殺人案，最後喺2012年8月14號俾差佬當場叉住兼殺咗。

## 攷
* Zhou Kehua, Chinese Serial Killer, Shot Dead After Massive Manhunt HUFFPOST (2012-08-14)
* Chinese serial killer Zhou Kehua shot dead after 8 years on run THE AUSTRALIAN (2012-08-15)
* China's most-wanted man shot dead Telegraph (2012-08-14)
* Police Catch 'China's Most Dangerous Man' SKYNEWS (2012-08-13)

克華
類:重慶人
類:中華人民共和國罪犯
類:危險罪犯
加台爾烏帕齊拉

**加台爾烏帕齊拉**（）係孟加拉國達卡專區坦蓋爾縣嘅一個烏帕齊拉政區，人口42萬。
莫雲省

**莫雲省**（Munster；愛爾蘭話：Cúige Mumhan/Mumha）係愛爾蘭四個歷史省份其中之一，位於愛爾蘭島南部。有6郡。

面積24607.52平方公里，省名係塞爾特人女神個名。最大城市係Cork。

## 參考
http://census.cso.ie/sapmap2011/Results.aspx?Geog_Type=PR&Geog_Code=2
https://www.britannica.com/place/Munster-province-Ireland

## 睇埋
* 愛爾蘭各省
大利 (搞清楚)

**大利**（）可以係：
*大利島，香港離島區嘅島
*大利巴士，香港嘅巴士公司
*大利市，香港股市嘅報價系統
*大利縣，隋唐時嘅古縣
*大利村，多處
*大利町，日本大阪府寢屋川嘅町
*大利根町，日本埼玉縣嘅町
*大利根飛行場，日本茨城縣稻敷郡河內町嘅機場
*大利根温泉，日本千葉縣野田市嘅温泉
*大野城市立大利小學校
*大野城市立大利中學校
大利村

**大利村**（）係中國村名，可以係：
*吉林省吉林市蛟河嘅村，請睇《新站鎮》
*湖南湘西永順嘅村，請睇《石堤鎮》
王粵生

**王粵生**（）係香港粵曲音樂家。佢喺廣州出世，祖籍重慶。佢喺父母相繼亡故之後，12歲嗰時遷居香港，喺一間顧綉舖做學徒。後來佢喺覺先聲劇團及大龍鳳劇團等粵劇團做樂師，又為好多齣粵劇電影配樂，並創作大量樂曲。

## 參考
* 王粵生作品選創作小曲集
*
勞玉晶

**勞玉晶**（；）係退役嘅中國羽毛球手，廣東廣州人。1997年開始入廣州市中心體校學嘢，重喺1981年入選廣州羽毛球隊，1985年入選中華人民共和國羽毛球代表團，期間先後攞過1986、1988年嗰兩屆世界羽毛球女子團體錦標賽冠軍，及1985、1987年世界羽毛球混雙同女雙冠軍。退役後亦返到廣州教基層學打羽毛球，期間亦做過廣州市羽毛球運動管理中心中級教練。

勞玉晶喺2016年1月28號喺廣州因病而過身，終年50歲。

## 攷
* 50岁羽毛球世界冠军劳玉晶因病去世 鳳凰體育 （2016-01-29）
* 羽毛球世界冠军劳玉晶因病去世 人民网 （2016-01-29）
* 中国尤杯功臣劳玉晶病逝 星洲网Sin Chew Daily

玉晶
類:廣州人
類:中國羽毛球員
林燕芬 (羽毛球員)

**林燕芬**（；）係退役嘅中國羽毛球手，廣東江門新會人。1981年開始入廣州市中心體校學嘢，重喺1983年入選廣州羽毛球隊，1990年入選中華人民共和國羽毛球代表團，期間先後喺1992年巴薩隆拿舉辦嘅奧運會羽毛球、全英羽毛球、世界盃羽毛球賽嘅女雙比賽都攞過冠軍直到1995年退役。退役嗰年12月亦加入中國共產黨，期間亦做過中華人民共和國羽毛球國家隊教練帶領過張潔雯同謝杏芳團隊攞過2004年喺雅典舉辦嘅奧運會羽毛球賽冠軍。卸任教練之後亦轉到廣州市體育局做黨組副書記同副局長，重喺2008年做過北京奧運傳遞火炬手同埋幫過廣州成功申辦2009年李寧·蘇迪曼盃賽事。 

## 攷

## 出面網頁
* 林燕芬 Lin Yan Fen 中羽在线

燕芬
類:新會人
類:中國羽毛球員
摩摩喳喳

**摩摩喳喳**係馬拉甜品，主要材料有亞答籽、西米、椰漿、番薯同各種生果，可以熱食或者加冰凍食。

## 睇埋
*喳咋
達卡專區

**達卡專區**（，拉丁：Dhaka Bibhag）係孟加拉國嘅一個專區，2001年人口39,044,716人。首府係達卡。